hotchpotch/miracl-hf-unified huggingface dataset:
ชมพูภูคา
ชมพูภูคา (ชื่อวิทยาศาสตร์: "Bretschneidera sinensis") เป็นไม้ยืนต้นชนิดเดียวที่อยู่ในสกุล "Bretschneideraceae" เป็นไม้ต้นขนาดเล็กถึงขนาดกลาง สูง 10-25 เมตร ดอกออกเป็นช่อตั้งสีชมพู พบเฉพาะทางตอนใต้ของจีน เวียดนามตอนบน ไต้หวัน และภาคเหนือของไทย ที่ดอยภูคา จังหวัดน่าน
ชมพูภูคาเป็นไม้ยืนต้น สูง 10-25 เมตร เปลือกลำต้นเรียบสีเทาน้ำตาล ใบประกอบแบบขนนก ยาว 30-80 ซม. ใบรูปหอกถึงรูปไข่ กว้าง 2.5-6 ซม ยาว 8-25 ซม. โคนใบรูปลิ่มหรือกลม ปลายใบแหลม ดอกสีขาว-ชมพู คล้ายรูประฆัง ออกเป็นช่อที่ปลายยอด ช่อดอกยาวได้ถึง 20-40 ซม. กลีบรองดอกขนาดใหญ่ รูปถ้วยขอบหยักตื้นๆ กลีบดอก 5 กลีบ รูปไข่กว้าง โคนกลีบเรียวยาว ปลายกลีบม้วนออกด้านนอก ขนาด 1.8-2 ซม. กลีบบนมักคว่ำลง เกสรผู้ 8 อัน ก้านเกสรเพศผู้ยาว 2.5-3 ซม. ปลายโค้ง รังไข่และก้านเกสรเพศเมียมีขนปกคลุม รังไข่ยาว 0.3-0.4 ซม. เกสรเพศเมียยาว 3-4 ซม. ปลายงอลง ผลรูปกระสวยแก่แล้วแตก เมล็ดรูปรี กว้าง 12 มม. ยาว 20 มม.
ชมพูภูคา เป็นหนึ่งในพันธุ์ไม้หายาก ใกล้สูญพันธุ์ชนิดหนึ่งของโลก เมื่อประมาณ 30 ปีที่ผ่านมา มีรายงานว่าพบพันธุ์ไม้ชนิดนี้ ที่มณฑลยูนานประเทศจีน แต่ปัจจุบันคาดว่าสูญพันธุ์ไปแล้วเนื่องด้วยการตัดไม้ทำลายป่า
สำหรับในประเทศไทยมีรายงานการสำรวจพบพันธุ์ไม้ชนิดนี้เมื่อมี พ.ศ. 2532 บริเวณป่าดงดิบเขาดอยภูคา อุทยานแห่งชาติดอยภูคา อำเภอปัว จังหวัดน่าน
ชมพูภูคามีเขตการกระจายพันธุ์แคบๆ พบเฉพาะทางตอนใต้ของประเทศจีน ภาคเหนือของประเทศเวียดนาม ไต้หวัน และไทย ในประเทศไทย พบที่ดอยภูคาในจังหวัดน่าน ขึ้นตามที่ลาดชันในป่าดิบเขา ที่ระดับความสูง 1200-1500 เมตร ในต่างประเทศพบจนถึงระดับความสูง 1700 เมตร
ขัณฑสกร (ยา)
ขัณฑสกร เป็นเครื่องยาไทยอย่างหนึ่ง ปรากฏในคัมภีร์ยาไทยโบราณ สมุดข่อยหรือแผ่นหินสลักที่วัดพระเชตุพนวิมลมังคลารามราชวรมหาวิหาร ซึ่งสร้างขึ้นในสมัยรัชกาลที่ 3 นอกจากนี้ ยังปรากฏในตำราโอสถพระนารายณ์ สมัยกรุงศรีอยุธยา
ในตำรายาไทยระบุไว้ว่า ขัณฑสกรมีหลายชนิดและมีแหล่งกำเนิดที่แตกต่างกัน ดังนี้:
ฟีเดลีโอ
ฟีเดลีโอ, โอปุสที่ 72 (Fidelio, Op. 72) หรือ ลีโอนอร์ (Leonore) เป็นอุปรากรภาษาเยอรมันความยาว 2 องก์ แต่งโดยลูทวิช ฟัน เบทโฮเฟินในปี ค.ศ. 1805 คำร้องภาษาเยอรมันโดย Joseph Sonnleithner ดัดแปลงจากบทละครต้นฉบับภาษาฝรั่งเศสของ Jean-Nicolas Bouilly ซึ่งเคยถูกนำมาแสดงเป็นอุปรากรภาษาฝรั่งเศส ชื่อ "Léonore, ou L’amour conjugal" ในปี ค.ศ. 1798 และอุปรากรภาษาอิตาลี ชื่อ "Leonora" ในปี ค.ศ. 1804 ผลงานชิ้นนี้เป็นอุปรากรเพียงชิ้นเดียวที่เบโทเฟินแต่งขึ้น
เนื่อเรื่องกล่าวถึงความเสียสละของหญิงสาวชื่อ ลีโอนอร์ (Leonore) ซึ่งสามีของเธอชื่อ ฟลอเรสทาน (Florestan) เป็นนักโทษการเมืองที่ถูกตัดสินจำคุกตลอดชีวิต ลีโอนอร์ปลอมตัวเป็นผู้คุมนักโทษชื่อ ฟีเดลีโอ และแอบเข้าไปช่วยให้สามีของเธอได้รับอิสรภาพ เรื่องราวในเรื่องเกิดขึ้นที่คาบสมุทรไอบีเรีย ในสเปน
อุปรากรเรื่องนี้ออกแสดงครั้งแรกที่โรงละคร Theater an der Wien เวียนนา เมื่อวันที่ 20 พฤศจิกายน ค.ศ. 1805 ซึ่งในขณะนั้นตกอยู่ภายใต้การยึดครองของทหารฝรั่งเศสโดยการนำของนโปเลียน โดยในการแสดงครั้งแรกเป็นอุปรากรความยาว 3 องก์ แต่เนื่องจากเนื้อหาเกี่ยวข้องกับการเมือง ต่อมาเบโทเฟินจึงได้ตัดทอนความยาวเหลือเพียง 2 องก์ และแต่งท่อนโอเวอร์เชอร์ขึ้นมาใหม่ ออกแสดงครั้งแรกเมื่อวันที่ 29 มีนาคม และ 10 เมษายน ค.ศ. 1806
ต่อมาในปี ค.ศ. 1814 เบโทเฟินได้ปรับปรุงอุปรากรเรื่องนี้อีกครั้ง ออกแสดงครั้งแรกเมื่อวันที่ 23 พฤษภาคม ค.ศ. 1814 ที่โรงละคร Theater am Kärntnertor เวียนนา
เอมิ มาเรีย
เอมิ มาเรีย () เกิด 9 มิถุนายน ค.ศ. 1987 นักร้องและนักแต่งเพลงเพลงอาร์แอนด์บีชาวญี่ปุ่น โดยได้ออกผลงานเป็นอีพีครั้งแรกในปี ค.ศ. 2007 คือ ""Between the Music""
เอมิ มาเรีย เกิดเมื่อวันที่ 9 มิถุนายน ค.ศ. 1987 ที่ประเทศปาปัวนิวกินี บิดาเป็นชาวปาปัวนิวกินี ส่วนมารดาเป็นชาวญี่ปุ่น เธออาศัยอยู่ในประเทศปาปัวนิวกินีจนกระทั่งเธอมีอายุได้ 5 ขวบ มารดาจึงได้พาเธอกลับมาอาศัยในโกเบ ประเทศญี่ปุ่น
แรกเริ่ม เธอได้ฟังเพลงแนวอาร์แอนด์บีเมื่อเธอมีอายุได้ 6 ขวบจากพี่สาวของเธอ โดยเธอได้สนใจศิลปินอาร์แอนด์บี เช่น เจเน็ต แจ็กสัน, ไมเคิล แจ็กสัน และเคซีแอนด์โจโจ ด้วยอิทธิพลดังกล่าวเธอจึงเริ่มเขียนเนื้อเพลงเองตั้งแต่ที่เธอศีกษาอยู่ระดับมัธยมศึกษาตอนต้น จนเมื่อเธออยู่ระดับมัธยมศึกษาตอนปลายเธอเขียนเพลง และผลิตแผ่นเสียงของเธอเอง ต่อมาเธอได้มีส่วนร่วมในเอ็มทีวีสตาร์ทัวร์ และเริ่มร้องเพลงแถบคันไซตั้งแต่ปี ค.ศ. 2006 จนในปี ค.ศ. 2007 เธอได้ปรากฏในอัลบั้มเพลงที่ร้องร่วมกับนักร้องชาวญี่ปุ่น ได้แก่ ซีดา (Seeda) และเอ็มซีโมกกี (MC Moggy)
ในปี ค.ศ. 2007 เอมิได้ออกผลงานอีพีชุดแรกคือ ""Between the Music"" กับค่าย Freest Inc. ซึ่งเป็นเพลงที่เอมิแต่งขึ้นมาเอง เธอได้ออกเพลง ""I Gotta (Summer Kiss)"" ซึ่งเป็นซิงเกิลที่ถูกคัดเลือกโดยไอทูนส์ประเทศญี่ปุ่นประจำสัปดาห์ในเดือนสิงหาคม ค.ศ. 2008
เธอได้ออกผลงานเพลงดิจิทัลซิงเกิล เพลง ""One Way Love"" กับค่ายวิกเตอร์เอนเตอร์เทนเมนต์ ซึ่งในช่วงนี้เธอถูกจับตามองจากเพลง ""Luv Is..."" ที่เธอร้องกับ Jay'ed นักร้องญี่ป่นลูกครึ่งญี่ปุ่น-นิวซีแลนด์ ซึ่งเขาติดอันดับ 10 อัลบั้มเพลงที่มีชื่อเสียง ในเดือนธันวาคม เธอได้ติดอันดับหนึ่งในสิบเพลงฮิต เธอได้ร่วมร้องเพลงกับซีดา (Seeda) ในเพลง ""Wisdom"" และติดชาร์ตอันดับที่ 8 หลังเธอออกจำหน่ายซิงเกิล ""Show Me Your Love"" ในปี ค.ศ. 2010 เธอได้ออกอัลบั้ม Contrast ซึ่งเป็นอัลบั้มที่สองของเธอ
มิชาล มาติโชวิค
มิชาล มาติโชวิค เป็นศิลปินชาวโปแลนด์
มิชาล มาติโชวิค เกิดและโตที่เมืองลับบลิน ประเทศโปแลนด์ ในปี 2005 เขาได้ย้ายไปอยู่ที่ลอนดอน (London) ประเทศอังกฤษ (United Kingdom) เขาได้เริ่มเรียนที่มหาวิทยาลัยศิลป์แห่งศิลป์ลอนดอน(Art at University of the Arts London) ในปี 2007 เขาจบการศึกษาจากวิทยาลัยลอนดอน ในด้านศิลป์และการออกแบบ ในปี 2010 จบการศึกษาระดับปริญญาตรีจาก วิทยาลัยเซ็นทรัล เซียนส์ มาร์ติน แห่งศิลป์และการออกแบบ สาขาการถ่ายภาพ.(๑).
จากปี 2007 เขาได้เริ่มสร้างจำนวนของชุดการถ่ายภาพเฉพาะรวมทั้งประมาณการวิดีโอและการติดตั้งอย่างกว้างขวางโดยใช้สื่อที่หลากหลาย (๒)
มาติโชวิค (Martychowiec) ได้รับอิทธิพลอย่างลึกซึ้งโดยการทำงานของศิลปินญี่ปุ่นต่างๆ โคจิ คาโมจิ(Koji Kamoji), ฮิโรชิ ซึกิโมโตะ(Hiroshi Sugimoto) ไอซามุ โนกุชิ (Isamu Noguchi) รวมทั้งฐานะที่เป็นศิลปะ มีเนียลิซึ่ม(Minialism) เขายังได้แสดงความสนใจอย่างมากในศตวรรษที่ 20 ในช่วงต้นและกลางศิลปะโปแลนด์
ปลายทางชุด : ภูเขาเวทมนตร์ (Magic Mountain) เป็นครั้งแรกเพื่อระบุสไตล์ปัจจุบันของเขา(๓) มันเป็นส่วนหนึ่งของงานแสดงสินค้าตื่นและฝันที่ พาลาโซโดน่า (Palazzo Dona) ในเวนิซ, สำนักงานใหญ่ของมูลนิธิซิงนุม (Signum) ต่อไปนี้นิทรรศการโครงการทหารโดยมูลนิธิ ตื่นและฝัน เอกสาร(๔)(๕) ถูกสร้างขึ้นและตามด้วยสามนิทรรศการ, สองของพวกเขามาพร้อมกับศิลปะและเอกสารเทศกาลและ เทศกาลระหว่างประเทศของการถ่ายภาพในล็อด (Lodz) (Międzynarodowy Festiwal Fotografii FotoFestiwal) ในขณะที่อื่น ๆ ได้แสดงในสถานที่ของการสร้างโครงการ : พาลาโซโดน่า (Palazzo Dona) (๖). ควบคู่กัน, มาติโชวิค (Martychowiec) ได้ร่วมมือกับจำนวนเฉพาะรวมทั้งนิตยสารแฟชั่น : คุล์ธ (Kult), ฟูตู (Futu), ฝูงชนยาก, โลหะ, และการพิมพ์เชิงพาณิชย์อื่น ๆ รวมถึง โวเกส (Vogues) ยุโรป, แกรมมัวร์ (Glamour) และ แวนิตี้ แฟรร์ (Vanity Fair) สร้างการอำนวยการและฉายภาพการถ่ายภาพแฟชั่นชุดการสะท้อนเป็นบุคลิกภาพของตนและ ความสนใจในวัฒนธรรมของฟาร์อีสท์
2010
20092008
ลิ่นจีน
ลิ่นจีน (อังกฤษ: Chinese pangolin; ; ชื่อวิทยาศาสตร์: "Manis pentadactyla") เป็นสัตว์เลี้ยงลูกด้วยนมชนิดหนึ่ง จำพวกลิ่น
มีรูปร่างคล้ายสัตว์เลื้อยคลานจำพวกเหี้ยหรือจระเข้ ผิวหนังปกคลุมด้วยเกล็ดแข็งคล้ายสวมชุดเกราะ เล็บยาว เท้ามีรอยย่น ใต้ฝ่าเท้าไม่มีอุ้งเท้าหนา มีรูปร่างคล้ายลิ่นซุนดา ("M. javanicus") แต่ว่าลิ่นจีนมีลำตัวบางและเล็กกว่าลิ่นซุนดา โดยหางของลิ่นจีนมีเกล็ดปกคลุมเพียง 14-17 เกล็ดเท่านั้น ในขณะที่ลิ่นซุนดามีเกล็ดปกคลุมมากถึง 30 เกล็ด และลิ่นจีนมีสีลำตัวที่เข้มกว่า
ขนาดเมื่อโตเต็มที่ มีความยาวลำตัวและหางประมาณ 440-480 เซนติเมตร ความยาวหาง 160-330 เซนติเมตร มีด้วยกัน 3 ชนิดย่อย (ดูในตาราง)
มีการกระจายพันธุ์ในเกาะไต้หวัน, ฮ่องกง, ตอนใต้ของจีน, เกาะไหหลำ, รัฐอัสสัม, รัฐสิกขิม, เนปาล, ภูฐาน, บังกลาเทศ, พม่า, เวียดนาม, ลาว และในประเทศไทยเคยมีรายงานพบที่อุทยานแห่งชาติดอยอินทนนท์ เมื่อปี พ.ศ. 2483 โดย Allen และ Coolidge แม้แต่ในปัจจุบัน ก็ถือเป็นสัตว์ที่หายากมากชนิดหนึ่งในประเทศไทย
หากินตามลำพัง มีสายตาไม่ดี กินบนพื้นดินเป็นหลัก เนื่องจากหางไม่แข็งแรงพอที่จะเกาะเกี่ยวบนต้นไม้ได้เหมือนลิ่นชนิดอื่น กินปลวกและมดเป็นอาหารหลัก โดยใช้เล็บที่แหลมคมตะกุยรังมดหรือปลวกตกใจหนีออกมาจากรัง จากนั้นจึงใช้ลิ้นที่ยาวและมีน้ำลายที่เหนียวเนอะตวัดเข้าปากกินเป็นอาหาร ออกมากินในเวลากลางคืน กลางวันจะนอนหลับพักผ่อน โดยจะขุดหลุมลึกประมาณ 3-4 เมตร เพื่อสร้างที่หลับนอน ออกลูกในช่วงฤดูหนาวหรือฤดูร้อน ลูกลิ่นจีนจะลืมตาเมื่ออายุได้ 9-10 วัน เมื่อแรกเกิดเกล็ดตามลำตัวจะมีลักษณะอ่อนนุ่ม มีน้ำหนักตัวประมาณ 200 กรัม และจะเพิ่มขึ้นเป็น 2 กิโลกรัม ในเวลา 150 วัน
มีสถานภาพเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
ม็อดดลิตฟา ดซีวิตซือ
ม็อดดลิตฟา ดซีวิตซือ หรือ Modlitwa dziewicy, Op.4 () หรือ Maiden's Prayer เป็นท่อนดนตรีสั้นๆ สำหรับบรรเลงด้วยเปียโน แต่งโดย Tekla Bądarzewska-Baranowska (ค.ศ. 1834 - ค.ศ. 1861) นักแต่งเพลงชาวโปแลนด์ ออกเผยแพร่เป็นครั้งแรกเมื่อ ค.ศ. 1856 ที่วอร์ซอ และเป็นที่รู้จักในการแสดงดนตรี Revue et gazette musicale de Paris ที่ปารีส ในปี ค.ศ. 1859
เพลงนี้เป็นที่นิยมในสหรัฐอเมริกาจากการเรียบเรียงใหม่ในแนวคันทรี โดยบ็อบ วิลลิสในชื่อเพลง Maiden's Prayer บรรเลงด้วยไวโอลิน หรือกีตาร์ โดยมีเนื้อร้องเป็นภาษาอังกฤษ ได้รับการบันทึกเสียงครั้งแรกเมื่อ ค.ศ. 1935
ทำนองเพลงนี้เป็นทำนองเพลงที่คุ้นหูที่สุดเพลงหนึ่ง เนื่องจากถูกนำมาใช้เป็นเสียงพักสายโทรศัพท์ เช่นเดียวกับเพลงฟูร์ เอลิสของเบโทเฟน ถูกนำมาใช้เป็นเสียงเพลงของรถขนขยะในไต้หวัน
ลิ่นซุนดา
ลิ่นซุนดา หรือ ลิ่นมลายู หรือ ลิ่นชวา (อังกฤษ: Sunda pangolin, Malayan pangolin, Javan pangolin; )
เป็นสัตว์เลี้ยงลูกด้วยนมจำพวกลิ่น มีรูปร่างเหมือนลิ่นจีน ("M. pentadactyla") แต่ลิ่นซุนดามีหางที่ยาวกว่าและปกคลุมด้วยเกล็ดประมาณ 30 เกล็ด และสีลำตัวจะอ่อนกว่า โดยมีสีน้ำตาลเหลืองหรือน้ำตาลเข้มและมีขนบาง ๆ ขึ้นแทรกอยู่เล็กน้อย อีกทั้งมีขนาดลำตัวและน้ำหนักมากกว่า กล่าวคือ มีความยาวลำตัวและหัวประมาณ 42.5-55 เซนติเมตร มีความยาวหาง 34-47 เซนติเมตร และความสูงจากพื้นดินถึงหัวไหล่ประมาณ 7.5-9 เซนติเมตร น้ำนักตัวประมาณ 5-7 กิโลกรัม
มีการแพร่กระจายพันธุ์ในภูมิภาคอินโดจีนเรื่อยจนถึงแหลมมลายูจนถึงภูมิภาคซุนดา และยังพบในหมู่เกาะฟิลิปปินส์อีกด้วย สามารถหากินได้ทั้งบนต้นไม้, พื้นดิน และใต้ดิน เนื่องจากมีเล็บและหางที่แข็งแรงสามารถใช้เกาะเกี่ยวต้นไม้ได้ดี โดยอาหารส่วนใหญ่คือ มดและปลวก ลูกลิ่นที่เกิดใหม่จะเกาะติดแม่ โดยการใช้เล็บเกาะเกี่ยวโคนหางของแม่ไว้ จะหย่านมเมื่ออายุได้ 3 เดือน โดยปกติจะอาศัยหลับนอนอยู่ตามโพรงในเวลากลางวัน โดยใช้ดินมาปิดไว้บริเวณปากโพรง เพื่อช่วยอำพรางโพรงที่มีความลึกประมาณ 3-4 เมตร เมื่อถูกรบกวนจากศัตรูหรือตกใจจะนอนขดตัวเป็นลูกกลม ๆ คล้ายลูกฟุตบอล โดยไม่มีการต่อสู้แต่อย่างใด
สำหรับในประเทศไทยพบได้ทุกภูมิภาค และลิ่นซุนดาถือเป็นลิ่น 1 ใน 2 ชนิดเท่านั้นที่สามารถพบได้ (อีกชนิดหนึ่งนั่นคือ ลิ่นจีน) และเป็นสัตว์ที่นิยมค้าขายเป็นของผิดกฎหมาย โดยมักปรากฏเป็นข่าวอยู่เสมอ ๆ ว่า เจ้าหน้าที่สามารถจับผู้ลักลอบได้ทีละมาก ๆ ทั้งนี้ก็เพื่อนำขายต่อให้ภัตตาคารหรือผู้ที่นิยมรับประทานสัตว์ป่า ทั้งนี้ลิ่นซุนดามีสถานภาพเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 พร้อมกับลิ่นจีน
ขอรักลูกทุกฤดูกาล
ขอรักลูกทุกฤดูกาล ชื่อภาษาไทยของซีรีส์ญี่ปุ่นเรื่อง "ชิโระอิ ฮะรุ" (, , โรมะจิ: "Shiroi haru") ออกอากาศในประเทศญี่ปุ่นทางสถานีโทรทัศน์คันไซระหว่างวันที่ 14 เมษายน ค.ศ. 2009-23 มิถุนายน ปีเดียวกัน ในเวลา 22.00-22.54 น. ความยาวทั้งสิ้น 11 ตอน
สำหรับในประเทศไทยออกอากาศทางสถานีโทรทัศน์ทีวีไทย เริ่มออกอากาศครั้งแรก 1 ตุลาคม พ.ศ. 2553 ทุกวันพฤหัส-ศุกร์ เวลา 20.20-21.00 น.หลังจาก 9 ปีที่อยู่ในคุกในข้อหาคดีฆาตกรรม สุดท้ายแล้ว ฮารุโอะ ซาคุระ (ฮิโรชิ อาเบะ) อดีตสมาชิกแก๊งค์ยากูซ่า ก็ได้มีอิสระ แต่เขาก็ต้องเผชิญเรื่องน่าเศร้า เมื่อเขาได้รู้ว่าคู่หมั้น มาริโกะ ทากะฮาชิ (มาฮิรุ คนโนะ) ได้เสียชีวิตลงด้วยโรคมะเร็งอย่างรุนแรง แต่ก่อนหน้านั้นฮารุโอะได้ขอให้ทางแก๊งค์ส่งเงินจำนวน 8 ล้านเยนให้แก่มาริโกะ
ฮารุโอะได้ไปพบ ยาซุชิ มูรากามิ (เคนอิชิ เอนโด) แฟนของมารุโกะที่เธอคบอยู่ ที่ปัจจุบันนี้ได้เปิดร้านขายขนมปังชื่อ มูรากามิเบเกอรี่ เมื่อตอนฮารุโอะอยู่ในคุกช่วงเวลา 9 ปี เพื่อขอเงินค่าชดใช้ที่ตัวเขาเองได้ก่อคดีไว้ ที่ได้เก็บเอาไว้ใช้ในค่าดูแลรักษาพยาบาลให้กับมาริโกะแทน แต่แล้วยาซุชิได้ปฏิเสธและได้ไล่ฮารุโอะกลับไป ฮารุโอะสงสัยว่ายาซุชิยักยอกเงิน 8 ล้านเยนนั้นเปิดเป็นร้านขนมปัง
ระหว่างทางกลับบ้าน ฮารุโอะก็พบเด็กผู้หญิงคนหนึ่ง อายุ 8 ขวบ เดินตรงเข้ามาหาเขา และดูเหมือนว่าเธอจะรู้จักฮารุโอะเป็นอย่างดี แต่ฮารุโอะนั้นจำเธอไม่ได้เลย จริง ๆ แล้วเธอก็ คือ ซาจิโกะ มูรากามิ (โนโซมิ โอฮาชิ) หรือชื่อเล่นว่า ซาจิ ซาจิโกะได้รับการเลี้ยงดูจาก ยาซุชิ และ น้องสาวของมาริโกะ ชื่อ คานาโกะ (มิโฮะ ชิไรชิ) แต่สุดท้ายซาจิโกะก็ได้รู้ความจริงเกี่ยวกับครอบครัวของเธอจากฮารุโอะ ที่เขายืนยันว่ายาซุชินั้นเป็นพ่อแท้ ๆ ของเธอ
ท้ายที่สุด ลูกชายของคนที่ถูกฮารุโอะฆ่าตาย ได้เข้าใจว่ายาซุชิเป็นฮารุโอะ และได้คิดจะฆ่ายาซุชิ เพื่อแก้แค้นให้พ่อ แต่แล้วในทางกลับกันฮารุโอะได้กลับมาปกป้องยาซุชิจากการทำร้ายครั้งนั้น ฮารุโอะนั้นได้ไว้ใจยาซุชิมาก จึงได้ฝากซาจิให้ยาซุชิดูแลในลมหายใจสุดท้ายของเขา
ล่าหัวใจ ยัยตัวร้าย
ล่าหัวใจ ยัยตัวร้าย (; ) เป็นภาพยนตร์เกาหลี จัดฉายครั้งแรกในค.ศ. 2006 กำกับโดยแอนดริว เลาซึ่งเป็นผู้กำกับชาวฮ่องกง ที่มีผลงานมาแล้วอย่างภาพยนตร์ไตรภาคชุดสองคนสองคม โดยมีนักแสดงนำคือ จวน จีฮุน จากภาพยนตร์เรื่องยัยตัวร้ายกับนายเจี๋ยมเจี้ยม, จุง วู-ซุง จากภาพยนตร์เรื่องมหาสงครามกู้ปฐพี, เดวิด เจียง, ลี ซองแจ จากภาพยนตร์เรื่องสองโก๋ แสบเขย่าโลก และชอน โฮจิน จากภาพยนตร์เรื่องโฉดโคตรลวงโลก
ล่าหัวใจ ยัยตัวร้าย เป็นภาพยนตร์โรแมนติกเมโลดราม่า อันเป็นเรื่องราวระหว่างศิลปินนักวาดภาพสาว (จวน จีฮุน) กับนักสืบตำรวจสากล และนักฆ่ามืออาชีพ ซึ่งผูกปมให้ผู้ชมได้ติดตามเรื่องราวเกี่ยวกับความรักของตัวละครเหล่านั้น โดยมีการถ่ายทำที่ประเทศเนเธอร์แลนด์ตลอดทั้งเรื่อง ซึ่งส่วนใหญ่ถ่ายในเมืองอัมสเตอร์ดัม, ฮาร์เลม และเอเพน ภาพยนตร์ผลิตโดย iFilm และจัดฉายขึ้นครั้งแรกที่เกาหลีใต้ในวันที่ 9 มีนาคม ค.ศ. 2006
ภาพยนตร์ดังกล่าวแบ่งออกเป็นสองเวอร์ชันคือฉบับตัดต่อเวอร์ชันเอเชีย กับฉบับตัดต่อเวอร์ชันนานาชาติ
เหตุการณ์ทั้งหมดเริ่มต้นที่กรุงอัมสเตอร์ดัม ประเทศเนเธอร์แลนด์ เมื่อเฮยอง (จวน จีฮุน) ซึ่งเป็นนักวาดภาพหญิงสาวได้พบกับรักครั้งแรก เมื่อเธอได้พบกับดอกเดซี่ที่มีคนส่งมาให้ทุกวันโดยที่เธอเองก็ไม่ทราบว่าชายผู้นั้นเป็นใคร ซึ่งแท้จริงแล้ว ชายผู้นั้นคือปาร์ค (จุง วู-ซุง) ที่แอบส่งดอกไม้มาให้
ต่อมาเฮยองได้พบกับชองวู (ลี ซองแจ) และขอให้เธอวาดภาพให้ เฮยองเข้าใจว่าผู้ชายคนนี้อาจเป็นคนที่นำดอกไม้มามอบให้กับเธอทุกวัน และเธอเองก็เริ่มมีความสนใจในตัวของชองวู ซึ่งชองวูได้แวะเวียนมาให้เฮยองวาดรูปบ่อยครั้งจนรู้สึกชอบเธอเช่นกัน โดยที่ไม่มีใครทราบมาก่อนเลยว่าแท้จริงแล้วชองวูคือเจ้าหน้าที่ตำรวจสากลที่ได้รับมอบหมายที่จะตามล่าผู้ร้ายคนหนึ่ง ซึ่งก็คือปาร์คผู้เป็นนักฆ่ามืออาชีพนั่นเอง แต่เขาก็ทำไม่ลงเนื่องด้วยรู้ว่าปาร์คเป็นคนคอยแอบส่งดอกไม้ตัวจริง ในขณะที่ปาร์คเองก็ต้องการตีตัวจากเฮยองเนื่องจากเขาประกอบอาชีพเป็นนักฆ่า ทั้งยังได้รับคำสั่งจากเจ้านายในการกำจัดชองวูด้วยเช่นกัน
มนต์รักมหานคร
มนต์รักมหานคร เป็นละครของบริษัท กำกับการดี จำกัด ออกอากาศตอนแรกวันที่ 23 ตุลาคม 2553 กำกับการแสดงโดย ชวลิต พงศ์ไชยยง นำแสดงโดยพูลภัทร อัตถปัญญาพล และกัญญา รัตนเพชร์
คณะสถาปัตยกรรมศาสตร์ มหาวิทยาลัยศรีปทุม
คณะสถาปัตยกรรมศาสตร์ มหาวิทยาลัยศรีปทุม เป็นหน่วยงานระดับคณะในสังกัดมหาวิทยาลัยศรีปทุม ก่อตั้งขึ้นเมื่อปี พ.ศ. 2536 เพื่อทำหน้าที่จัดการเรียนการสอนด้านสถาปัตยกรรมศาสตร์ และเป็นไปตามปณิธานของ ผู้ก่อตั้งมหาวิทยาบัยศรีปทุม ที่ให้ความสำคัญดับการพัฒนาคน ควบคู่ไปกับการพัฒนาบ้านเมือง คณะฯ มุ่งเน้นและพัฒนาการเรียนการสอน โดยการออกแบบ 
1 หลักสูตรใหม่ ที่มีวิธีการสอนและกระบวนการเรียนรู้ที่แตกต่างจากสถาบันการศึกษาที่อื่น ที่เรียกว่าระบบ "House System"
2 กระบวนการเรียนการสอนที่เน้นให้นักศึกษาเรียนรู้จากประสบการณ์จริง พื้นที่จริง และตัวจริง หรือ สำนักงานออกแบบที่มีชื่อเสียงและได้รับรางวัลระดับนานาชาติ ที่เรียกระบบนี้ว่า " Firm Base Learning"
3 สร้างและพัฒนาองค์ความรู้เฉพาะด้าน เพื่อให้เกิดความเชี่ยวชาญเฉพาะกับอาจารย์ผู้สอน เพื่อส่งต่อให้กับนักศึกษา และสร้างจุดเด่นให้กับนักศึกษาที่จบไปนอกจากความรู้ทางด้านสถาปัตยกรรมที่เป็นพื้นฐาน รวมถึงการเรียนรู้บนพื้นที่จริงๆที่เรียนรู้ผ่านชุมชนและผู้ใช้ (users) ในชุมชนนั้นๆ ที่เรียกว่า "Area Base Learning"
4 สร้างกิจกรรมทางการศึกษาและกิจกรรมที่พัฒนาความคิดสร้างสรรค์ให้กับนักศึกษาอย่างต่อเนื่อง โดยเน้นให้นักศึกษามีส่วนร่วมและเป็นส่วนหนึ่งของผู้ทำกิจกรรมนั้นๆ
คณะสถาปัตยกรรมศาสตร์ มหาวิทยาลัยศรีปทุม ก่อตั้งขึ้นและดำเนินการสอน "หลักสูตรสถาปัตยกรรมศาสตรบัณฑิต" (สถ.บ.) สาขาสถาปัตยกรรมศาสตร์ หลักสูตร 5 ปี ตั้งแต่ปี พ.ศ. 2536 โดยมี ศาสตราจารย์ พลเรือตรี สมภพ ภิรมย์ ราชบัณฑิต เป็นคณบดีคนแรก เพื่อผลิตสถาปนิกที่มีความสามารถ และมีทักษะทางสถาปัตยกรรมศาสตร์ระดับสากล เป็นผู้ใฝ่รู้ มีจินตนาการสูง มีจรรยาบรรณ และคุณธรรมสามารถสร้างสรรค์ผลงานสถาปัตยกรรมที่ดี สนองประโยชน์ใช้สอย และเหมาะกับสภาพแวดล้อม มีเอกลักษณ์ซึ่งแสดงถึงศิลปวัฒนธรรมและประเพณีไทย และได้รับการรับรองหลักสูตรโดยทบวงมหาวิทยาลัย (สกอ.ในปัจจุบัน)ในวันที่ 26 พฤศจิกายน พ.ศ. 2536
ต่อมาในปี พ.ศ. 2540 อาจาร์ยนคร ศรีวิจารณ์ ได้เข้ามารับตำแหน่งคณบดีต่อจาก ศ.พล.ร.ต.สมภพ ภิรมย์ จนถึงแก่กรรมในปี พ.ศ. 2542 หลังจากนั้น รศ.สุทธิพันธ์ สุจริตตานนท์ ได้เข้ารับตำแหน่งคณบดีแทนในปี พ.ศ. 2542 จนหมดวาระการบริหารงานในปี พ.ศ. 2546 หลังจากนั้น ผศ.สุธน วิริยะสมบรูณ์ ได้เข้ารับตำแหน่งคณบดีในปลายปี พ.ศ. 2546 จนหมดวาระการดำรงตำแหน่งในปี พ.ศ. 2551 และพลเอกเสรี พุกกะมาน ที่ปรึกษาอธิการบดีและเป็นผู้ก่อตั้งคณะสถาปัตยกรรมศาสตร์ ได้เข้ารับดำรงตำแหน่งคณบดี และในปี พ.ศ. 2558 อาจารย์ธีรบูลย์ ฉลองมณีรัตน์ ได้รับแต่งตั้งเป็น คณบดี จนถึงปัจจุบัน
ในปี พ.ศ. 2545 คณะสถาปัตยกรรมศาสตร์ได้มีการปรับปรุงหลักสูตร สถาปัตยกรรมศาสตรบัณฑิต ให้มีความทันสมัย สอดคล้องกับการพัฒนาของเทคโนโลยีการออกแบบและการก่อสร้างสถาปัตยกรรม ตลอดจนการอนุรักษ์พลังงานและสิ่งแวดล้อม โดยเริ่มใช้หลักสูตรที่ปรับปรุงใหม่นี้ตั้งแต่ พ.ศ. 2546 เป็นต้นมา
แอ็ดวิน ฟัน เดอร์ซาร์
แอ็ดวิน ฟัน เดอร์ซาร์ () เกิดวันที่ 29 ตุลาคม ค.ศ. 1970 เป็นนักฟุตบอลชาวดัตช์ เคยเป็นผู้รักษาประตูให้กับสโมสรฟุตบอลแมนเชสเตอร์ยูไนเต็ด เขายังเป็นผู้เล่นที่เล่นให้กับฟุตบอลทีมชาติเนเธอร์แลนด์มากที่สุด ปัจจุบันเลิกเล่นฟุตบอลอาชีพแล้วโดยเล่นให้กับสโมสรเฟเฟ โนร์ดไวก์เป็นสโมสรสุดท้าย
เจ้าพระยายมราช (ครุฑ)
เจ้าพระยายมราช (ครุฑ) อดีตเสนาบดีกรมเวียงในรัชสมัยพระบาทสมเด็จพระจอมเกล้าเจ้าอยู่หัว
เจ้าพระยายมราช (ครุฑ) เป็นบุตรพระยาอภัยรณฤทธิ์ (ช้าง) เกิดเมื่อวันพุธ ขึ้น 10 ค่ำ เดือน 5 ปีมะโรง แต่วันพุธเป็นวันขึ้น 11 ค่ำ ส่วนวันขึ้น 10 ค่ำเป็นวันอังคาร จึงอาจตรงกับวันที่ 5 หรือ 6 เมษายน พ.ศ. 2351 ท่านเป็นข้าหลวงเดิมในพระบาทสมเด็จพระพุทธเลิศหล้านภาลัย และเข้ารับราชการมาตั้งแต่รัชกาลนั้น จนถึงรัชสมัยพระบาทสมเด็จพระนั่งเกล้าเจ้าอยู่หัว ท่านจึงได้รับแต่งตั้งเป็น"จมื่นสรรเพธภักดี" หัวหมื่นมหาดเล็ก
ต่อมาในรัชสมัยพระบาทสมเด็จพระจอมเกล้าเจ้าอยู่หัว ทรงโปรดเกล้าให้เป็น"พระยาจำนงภักดี" จางวางมหาดเล็ก แล้วเลื่อนเป็น"พระยาราชวรานุกูล วิบูลยภักดีวิริยพาห" ปลัดทูลฉลองกรมมหาดไทย ถึงปี พ.ศ. 2407 ทรงโปรดเกล้าให้เลื่อนเป็น"เจ้าพระยายมราช ชาติเสนางคนรินทร์ มหินทราธิบดีศรีวิชัย ราชมไหสวรรยบริรักษ์ ภูมิพิทักษโลกาธิกรณ์ ทัณฑฤทธาดิศร สิงหพาหเทพยมุรธาธร มหานครบาลสมุหบดี อภัยพิริยบรากรมพาหุ"
เจ้าพระยายมราช (ครุฑ) ถึงแก่อสัญกรรมเมื่อวันอาทิตย์ แรม 14 ค่ำ เดือนอ้าย ปีฉลู ตรงกับวันที่ 17 ธันวาคม พ.ศ. 2408 สิริอายุ 57 ปี
เจ้าพระยายมราช (ครุฑ) มีบุตรธิดา 3 คน ไม่ได้เข้ารับราชการใด ๆ ได้แก่
หนูเหม็น
"สำหรับสาโทที่หมายถึงเครื่องดื่มประเภทสุรา ดูที่: สาโท"
หนูเหม็น หรือ สาโท (อังกฤษ: Moonrat) เป็นสัตว์เลี้ยงลูกด้วยนมขนาดเล็ก ชนิดหนึ่ง มีชื่อวิทยาศาสตร์ว่า "Echinosorex gymnurus" จัดอยู่ในวงศ์ Erinaceidae ซึ่งจัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Echinosorex"
หนูเหม็น มีรูปร่างลักษณะคล้ายหนูที่อยู่ในอันดับสัตว์ฟันแทะ แต่หนูเหม็นเป็นสัตว์ที่อยู่ในอันดับเฮดจ์ฮอกเช่นเดียวกับเฮดจ์ฮอก มีขนยาวปุกปุยรุงรังสีดำแซมขาว หัวมีขนสีขาวและมีแถบดำพาดผ่านตาเห็นได้ชัดเจน ปลายปากด้านบนและดั้งจมูกยาวเรียวยื่นออกไปมากกว่าปลายริมฝีปากล่าง หางมีเกล็ดเล็ก ๆ ปกคลุมคล้ายหางหนู มีสีดำและปลายหางสีขาว พบกระจายพันธุ์อยู่ในแถบเทือกเขาตะนาวศรีในเขตพม่า และภาคใต้ของไทยตั้งแต่คอคอดกระลงไปตลอดแหลมมลายู, เกาะสุมาตรา และเกาะบอร์เนียว
มีขนาดลำตัวยาว 26-45 เซนติเมตร หางยาว 20-21 เซนติเมตร มีน้ำหนัก 0.5-1.1 กิโลกรัม ถือว่าเป็นสัตว์ที่มีขนาดใหญ่ที่สุดในวงศ์และอันดับนี้
สามารถแบ่งออกได้เป็น 2 ชนิดย่อย คือ" E.g.albus" พบในตอนตะวันออกและตอนใต้ของเกาะบอร์เนียว และ "E.g.cadidus" พบในตอนตะวันตกของเกาะบอร์เนียว
เป็นสัตว์ที่มีกลิ่นตัวเหม็นรุนแรงจึงเป็นที่มาของชื่อ ซึ่งกลิ่นตัวนี้คล้ายกับกลิ่นระเหยของแอมโมเนีย สามารถส่งกลิ่นออกไปได้ไกลเป็นระยะหลายเมตร ใช้สำหรับติดต่อกับหนูเหม็นตัวอื่น มักอาศัยอยู่ตามลำพัง ชอบอาศัยอยู่ในที่ชื้นแฉะตามป่าดิบชื้น เช่น ป่าโกงกาง, ป่าตามพื้นที่ราบเชิงเขา โดยเฉพาะตามหุบเขาที่มีป่ารกทึบ ติดกับลำธารที่มีน้ำไหลผ่าน ซึ่งเหมาะเป็นแหล่งในการหาอาหารได้สะดวก เป็นสัตว์ที่ออกหากินในเวลากลางคืน อาหาร ได้แก่ หนอน, ด้วง และแมลงต่าง ๆ, ไส้เดือนดิน สามารถที่จะล่าสัตว์เล็ก ๆ กิน เช่น ลูกกบ, เขียด, กุ้ง, ปู, ปลา และหอย ได้ด้วย กลางวันจะพักอาศัยหลบซ่อนอยู่ในรูดิน โพรงไม้และตามซอกใตัรากไม้ในป่าทั่วไป มีฤดูผสมพันธุ์ตลอดทั้งปี ๆ ละ 2 ครอก มีลูกครอกละ 2 ตัว มีนิสัยค่อนข้างดุร้าย
ปัจจุบันเป็นสัตว์ที่หายาก มีแนวโน้มใกล้สูญพันธุ์ เนื่องจากสภาพพื้นที่ ๆ อยู่อาศัยถูกทำลาย และเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
หนูเหม็น มีความเชื่อมาแต่โบราณว่า หากเก็บกระดูกไว้จะสามารถแก้เสน่ห์ยาแฝดหรือมนต์ดำได้
แคนดี้ รากแก่น
"'แคนดี้ รากแก่น" หรือ เป็นนักจัดรายการวิทยุ
แคนดี้ รากแก่น เป็นลูกสาวของบานเย็น รากแก่น ศิลปินแห่งชาติ กับเทพบุตรวิมลชัยฤกษ์ เกิดที่กรุงเทพมหานคร ก่อนที่จะย้ายกลับไปยังอำเภอเมือง จังหวัดอุบลราชธานี บ้านเกิดของมารดา มีพี่น้อง 3 คน คือ แอนนี่ รากแก่น แคนดี้ รากแก่น และโทนี่ รากแก่น แคนดี้เป็นคนกลาง บิดามารดาแยกกันอยู่ตั้งแต่เด็ก แคนดี้เรียนจบ high school ที่ Melbourne Australia 
แล้วกลับมาเรียนต่อที่ไทย จนจบปริญญาโท วิทยาศาสตรมหาบัณฑิต สาขาเทคโนโลยีสารสนเทศ มหาวิทยาลัยรังสิต
แคนดี้ ได้ทำวงดนตรีพื้นบ้านอีสานร่วมกับบานเย็น รากแก่น มารดาของเธอ โดยมีชื่อวงว่า "รากแก่น แฟมิลี่" (Rakkaen family)
ด้านชีวิตส่วนตัว เธอคบหา สมรสกับผู้ชาย
DJ. Kandy ประจำการวัน อังคาร-พุธ 
21.00-24.00 น. 
และวันอาทิตย์ รายงานชาร์จ
24.00-02.00 น.
ศรีราชา วงศารยางกูร
ศาสตราจารย์ ศรีราชา วงศารยางกูร (สกุลเดิม เจริญพานิช) ประธานผู้ตรวจการแผ่นดินของประเทศไทย อดีตสมาชิกสภาร่างรัฐธรรมนูญ พ.ศ. 2550 และอดีตรองอธิการบดีมหาวิทยาลัยสุโขทัยธรรมาธิราช (มสธ.)
ศาสตราจารย์ ศรีราชา วงศารยางกูร หรือ ศ.ดร.ศรีราชา วงศารยางกูร สำเร็จการศึกษาชั้นมัธยมศึกษาจากโรงเรียนสวนกุหลาบวิทยาลัย ระดับปริญญาตรี ครุศาสตรบัณฑิต (เกียรตินิยมอันดับสอง) จากคณะครุศาสตร์ จุฬาลงกรณ์มหาวิทยาลัย และนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ จากนั้นจึงได้ศึกษาต่อในระดับปริญญาโท และระดับปริญญาเอกจนสำเร็จการศึกษา ด้านกฎหมาย จากมหาวิทยาลัยทูเลน ประเทศสหรัฐอเมริกา
ศ.ศรีราชา วงศารยางกูร เริ่มรับราชการเป็นอาจารย์ตรี ประจำคณะนิติศาสตร์ มหาวิทยาลัยธรรมศาสตร์ เมื่อปี พ.ศ. 2514 เป็นหัวหน้าภาควิชากฎหมายพาณิชย์ ในระหว่างปี พ.ศ. 2521 - 2522 ต่อมาจึงได้มารับตำแหน่งประธานคณะกรรมการประจำสาขาวิชานิติศาสตร์ มหาวิทยาลัยสุโขทัยธรรมาธิราช (เทียบเท่าคณบดี) ในปี พ.ศ. 2523 และเป็นรองอธิการบดี มหาวิทยาลัยสุโขทัยธรรมาธิราช ตั้งแต่ปี พ.ศ. 2528 - 2530 และปี พ.ศ. 2545 - 2549
นอกจากงานสอนในมหาวิทยาลัยแล้ว ศ.ศรีราชา วงศารยางกูร ยังได้รับการแต่งตั้งเป็นกรรมการผู้ทรงคุณวุฒิอีกหลายตำแหน่ง อาทิ กรรมการผู้ทรงคุณวุฒิในคณะกรรมการนโยบายป่าไม้แห่งชาติ กรรมการกฤษฎีกา กรรมการสภาวิจัยแห่งชาติ ผู้ทรงคุณวุฒิสภาการศึกษา อนุกรรมการฝ่ายกฎหมาย สำนักงานคณะกรรมการคุ้มครองผู้บริโภค
ต่อมาในปี พ.ศ. 2550 ศ.ศรีราชา วงศารยางกูร ได้รับการแต่งตั้งเป็นสมาชิกสภาร่างรัฐธรรมนูญ และกรรมาธิการยกร่างฯ จนกระทั่งในเมื่อวันที่ 5 เมษายน พ.ศ. 2553 จึงได้รับโปรดเกล้าฯ แต่งตั้งเป็น ผู้ตรวจการแผ่นดิน และได้รับการแต่งตั้งเป็นประธานผู้ตรวจการแผ่นดิน
ศ.ดร.ศรีราชา เจริญพานิช ได้รับพระราชทานชื่อสกุล ว่า "วงศารยางกูร" เมื่อวันที่ 24 กันยายน พ.ศ. 2557
ATutor
ATutor เป็นระบบ Open Source Web-based Learning Content Management System เรียกชื่อย่อว่า LCMS ใช้ในการสร้างระบบเรียนรู้แบบออนไลน์ (E-Learning) สามารถแยกผู้ใช้งานเป็นสามส่วนคือส่วนผู้ดูแลระบบ ส่วนอาจารย์ และส่วนนักศึกษา นับเป็นระบบ LCMS ที่ได้รับความนิยมอยู่ในอันดับต้นๆ ส่วนมากทูลตัวนี้ได้รับความนิยมอยู่ในแวดวงการศึกษา
ATutor เป็นซอร์ฟแวร์ที่มีลิขสิทธิ์แบบ GPL (General Public License) หรือลิขสิทธิ์แบบฟรี ผู้นำไปใช้สามารถพัฒนาต่อยอดได้
จอน วอยต์
โจนาธาน วินเซนต์ "จอน" วอยต์ () เกิดเมื่อวันที่ 29 ธันวาคม ค.ศ. 1938 เป็นนักแสดงชาวอเมริกัน มีผลงานโดดเด่นในช่วงปลายคริสต์ทศวรรษ 1960 กับบทที่ดูเหมือนเป็นผู้ชายขายตัวในภาพยนตร์ยอดเยี่ยมรางวัลออสการ์เรื่อง "Midnight Cowboy" จากเรื่องนี้ทำให้เขาได้รับการเสนอชื่อเข้าชิงรางวัลออสการ์เป็นครั้งแรก และเมื่อผ่านไปหลายทศวรรษ วอยต์ก็ยังคงได้รับบทบาทท้าทาย อาทิ ในภาพยนตร์เรื่อง "Deliverance" (1972), และ "Coming Home" (1978) ที่ทำให้เขาได้รับรางวัลออสการ์ สาขานักแสดงนำชายยอดเยี่ยม วอยต์ยังรับบทเป็น นักข่าวกีฬา ฮาเวิร์ด โคเซล ในภาพยนตร์ชีวประวัติเรื่อง "Ali" ซึ่งทำให้เขาได้เข้าชิงออสการ์เป็นครั้งที่ 4 เขายังแสดงในซีรีส์ในฤดูกาลที่ 7 ของ "24" ในบทตัวร้าย โจนาส ฮอดเจส
วอยต์ เป็นบิดาของนักแสดง เจมส์ ฮาเวนและแองเจลินา โจลี และยังเป็นพี่ชายนักร้อง นักแต่งเพลง ชิป เทย์เลอร์ และนักธรณีวิทยา แบร์รี วอยต์
ชิงหมาเถิด
ชิงหมาเถิด () เป็นภาพยนตร์ไทยแนวแอ็คชั่นคอเมดี้ ที่ออกฉายวันที่ 28 ตุลาคม พ.ศ. 2553 สร้างและจัดจำหน่ายโดย โมทีฟ พลัส กำกับและร่วมแสดงโดย พงษ์พัฒน์ วชิรบรรจง นำแสดงโดย มาริโอ เมาเร่อ รับบท อาร์ท, ปกรณ์ ฉัตรบริรักษ์ รับบท แบงค์, เจริญพร อ่อนละม้าย หรือ โก๊ะตี๋ อารามบอย รับบท เด่น, โกวิท วัฒนกุล รับบท สุเทพ, ร่วมด้วยนักแสดงน้องใหม่ คือ ณัฐปภัสร์ ธนาธนมหารัตน์ รับบท เมย์, และ น้องพอใจ สุนัขพันธุ์พูริ รับบท หมาหิมะ
ภาพยนตร์มีเพลงประกอบชื่อเดียวกับเรื่อง ขับร้องโดย ศุภกรณ์ กิจสุวรรณ และ โก๊ะตี๋ อารามบอย
ณ ประเทศแห่งหนึ่ง ซึ่งเป็นดินแดนที่เต็มไปด้วยสีสันหลากหลาย ทุกคนในประเทศนี้กำลังตื่นเต้นและรอคอยอย่างใจจดใจจ่อ กับงานสำคัญระดับประเทศ คืองานฉลองครบรอบวันเกิด 1 ปีของหมาหิมะ เป็นหมาที่เป็นขวัญใจของคนทั้งประเทศ หมาพิเศษสุดแสนจะหายาก ที่ทางประเทศหิมาลัยได้มอบให้เพื่อแสดงไมตรีจิตอันดีต่อกัน
ขณะที่คนทั้งประเทศกำลังมีความสุขอยู่นั้น ชายหนุ่ม 3 คน (มาริโอ้ เมาเร่อ), (ปกรณ์ ฉัตรบริรักษ์) และ (เจริญพร อ่อนละม้าย) กำลังมองสังคมอย่างไม่พอใจว่า ทำไมประเทศนี้ถึงให้ความสำคัญกับหมาหิมะ พวกเขาจึงหาหนทางทำในสิ่งที่ตรงข้ามกับคนทั้งประเทศคือ เขาจะขโมยหมาหิมะไป
อาชีวเวชศาสตร์
อาชีวเวชศาสตร์ () เป็นวิชาการแพทย์แขนงหนึ่ง ว่าด้วยเรื่องการดูแลสุขภาพของคนทำงาน วิชาอาชีวเวชศาสตร์นี้ ครอบคลุมตั้งแต่การป้องกันโรค การรักษาโรค และการฟื้นฟูสุขภาพของคนทำงาน แต่เนื่องจากปัญหาโรคจากการทำงานส่วนใหญ่จะเป็นปัญหาที่ป้องกันได้ องค์ความรู้ของวิชานี้ในปัจจุบันจึงเน้นหนักไปทางการป้องกันโรคเป็นหลัก และวิชาอาชีวเวชศาสตร์ถูกจัดว่าเป็นแขนงหนึ่งของวิชาเวชศาสตร์ป้องกันด้วย แพทย์เฉพาะทางที่มีความเชี่ยวชาญในวิชาอาชีวเวชศาสตร์นั้นเรียกว่าแพทย์อาชีวเวชศาสตร์
ความสนใจในปัญหาสุขภาพของคนงานนั้น มีเกิดขึ้นเนื่องจากมีผู้สังเกตเห็นว่าการทำงานในโรงงานอุตสาหกรรม คนงานแต่ละคนจะต้องสัมผัสกับสารเคมีพิษ ฝุ่นละออง เสียงดัง การทำงานออกแรงในท่าทางต่างๆ ซ้ำๆ กันเป็นเวลานาน สิ่งคุกคามต่อสุขภาพแบบต่างๆ ซึ่งจะทำให้คนงานแต่ละคนเกิดโรคจากการทำงาน (occupational disease) ขึ้น ตามความเสี่ยงของลักษณะงานที่ทำ นายแพทย์ชาวอิตาลีชื่อ Bernardino Ramazzini เป็นคนแรกที่จุดประเด็นความสนใจนี้ขึ้น โดยได้เขียนสิ่งที่เขาค้นพบไว้ในหนังสือชื่อ De Morbis Artificum Diatriba (แปลว่า "โรคของคนทำงาน") ซึ่งตีพิมพ์ในปี ค.ศ. 1713 จากเนื้อหาในหนังสือเล่มนี้ ทำให้แพทย์หันมาให้ความสนใจกับการดูแลสุขภาพของคนทำงานมากขึ้น และนายแพทย์ Bernardino Ramazzini ถูกยกย่องให้เป็นผู้ให้กำเนิดวิชาอาชีวเวชศาสตร์
ปัจจุบันวิชาอาชีวเวชศาสตร์มีขอบเขตของเนื้อหาวิชาการดังนี้
อาชีวเวชศาสตร์เป็นส่วนหนึ่งของงานอาชีวอนามัย กล่าวคือ อาชีวอนามัย (occupational health) หมายถึงการดูแลสุขภาพอนามัยของคนทำงาน ผู้ดำเนินการคือผู้มีความรู้ทางด้านสาธารณสุขจากสาขาวิชาชีพใดก็ตาม ส่วนอาชีวเวชศาสตร์มีความหมายเฉพาะลงไป หมายถึงการดำเนินการดูแลสุขภาพของคนทำงานโดยใช้ศาสตร์ทางด้านการแพทย์ ดำเนินการโดยแพทย์เท่านั้น ซึ่งจะต้องมีการตรวจร่างกายผู้ป่วย การส่งตรวจทางห้องปฏิบัติการ โดยมีวัตถุประสงค์เพื่อให้เกิดการการป้องกัน การรักษา การฟื้นฟู การส่งต่อผู้ป่วยอันเกี่ยวเนื่องจากโรคจากการทำงาน หรือการเจ็บป่วยเนื่องจากการทำงานกับแพทย์สาขาอื่น หรือบริการสุขภาพอื่น ๆ รวมอยู่ด้วย ความสัมพันธ์ของอาชีวอนามัยกับอาชีวเวชศาสตร์ อาจเปรียบเทียบได้กับศาสตร์ทางการแพทย์สาขาอื่นเช่น ความสัมพันธ์ของนิติวิทยาศาสตร์กับนิติเวชศาสตร์ หรือจิตวิทยากับจิตเวชศาสตร์ เป็นอาทิ
สถานที่ฝึกอบรมแพทย์ประจำบ้าน (Resident) ปัจจุบันมี 7 แห่งดังนี้
ทางหลวงแผ่นดินหมายเลข 4090
ทางหลวงแผ่นดินหมายเลข 4090 สายนบปริง–หินดาน เป็นทางหลวงแผ่นดินขนาด 2 ช่องจราจร เป็นเส้นทางหลักของจังหวัดพังงา มีเส้นทางเริ่มจากสามแยกนบปริง แยกจากทางหลวงแผ่นดินหมายเลข 4 ในอำเภอเมืองพังงา จากนั้นวิ่งไปทางตะวันตกผ่านอำเภอกะปง และสิ้นสุดที่อำเภอตะกั่วป่า โดยเชื่อมเข้ากับทางหลวงแผ่นดินหมายเลข 401 ระยะทางทั้งหมดประมาณ 43 กิโลเมตร เป็นทางลัดจากอำเภอเมืองพังงาไปอำเภอคุระบุรี อำเภอตะกั่วป่า และจังหวัดระนอง ในขณะที่ทางหลวงแผ่นดินหมายเลข 4 ได้วิ่งอ้อมไปทางตะวันตกผ่านอำเภอตะกั่วทุ่งและอำเภอท้ายเหมือง ทางหลวงแผ่นดินสายนี้จึงเป็นเส้นทางที่ใกล้กว่าทางหลวงแผ่นดินหมายเลข 4
วัดธาตุ
วัดธาตุ เลขที่ 469 บ้านนาดอกไม้ หมู่ที่ 2 ตำบลชุมแพ อำเภอชุมแพ จังหวัดขอนแก่น เป็นชนิดวัดราษฎร์ สังกัดคณะสงฆ์มหานิกาย ก่อตั้งมาตั้งแต่ปี พ.ศ. 2221 และได้รับพระราชทานวิสุงคามสีมาเมื่อ พ.ศ. 2321 ชื่อเดิมคือ 
วัดโพธิ์ธาตุ เนื่องจากมีต้นโพธิ์ใหญ่และธาตุเจดีย์ภายในวัด
ที่ดินตั้งวัดเนื้อที่ 5 ไร่ 16 ตารางวา น.ส.๓ ก.เลขที่ 1352 อาณาเขต ทิศเหนือประมาณ 1 เส้น 1 วา จดถนนสาธารณะ ทิศใต้ประมาณ 2 เส้น 3 วา จดถนนสาธารณะ ทิศตะวันออกประมาณ 2 เส้น 12 วา จดถนนสาธารณะ มีที่ธรณีสงฆ์จำนวน 3 แปลง เนื้อที่ 3 ไร่ 1 งาน น..ส 3 ก.เลขที่ 1352 อาคารเสนาสนะประกอบด้วยอุโบสถ กว้าง 5.50 เมตร ยาว 15 เมตร เป็นอาคารคอนกรีตเสริมเหล็ก มีการบูรณปฏิสังขรณ์ พ.ศ 2427 ศาลาการเปรียญ กว้าง 12 เมตร ยาว 27 เมตร เป็นอาคารไม้ชั้นเดียว สร้างเมื่อ พ.ศ 2514 กุฎิสงฆ์ 4 หลัง เป็นอาคารไม้ 1 หลังครึ่งตึกครึ่งไม้ 2 หลัง ตึก 1 หลัง และศาลาบำเพ็ญกุศล 1 หลัง เป็นอาคารไม้ ปูชนียวัตถุมีเจดีย์ 2 องค์ องค์ที่ 1 กว้าง 4 เมตร ยาว 4 เมตร สูง 16 เมตร เจดีย์สร้าง สมัยกรุงศรีสัตนาคนหุต ล้านช้าง เวียงจันทน์ มีพระพุทธรูป ปางสมาธิ ประดิษฐ์สถานประจำ องค์พระธาตุ ส่วนองค์ที่ 2 สร้างเมื่อ พ.ศ 2517 กว้าง 4 เมตร ยาว 4 เมตร สูง 16 เมตร สร้างเพื่อบรรจุพระพุทธรูปที่ขุดมาจากกู่ กุดแห่น้อยเมื่อ พ.ศ 2519 การบริหารการศึกษาและการปกครอง มีเจ้าอาวาสรูปปัจจุบัน คือ พระจันทร์แดง ขนฺติโก การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2512 ศูนย์ศึกษาพุทธศาสนาวันอาทิตย์ เปิดสอนเมื่อ พ.ศ 2518
สิม (พระอุโบสถ) ตั้งอยู่ส่วนกลางของวัดธาตุ มีกำแพงแก้วล้อมรอบ เนื่องจากสิมวัดธาตุเป็นสิมเก่าแก่ เดิมที่เป็นอาคารโครงไม้เนื้อแข็งเช่น มะคา ไม้เต็งรัง ก่ออิฐฉาบปูนมีอายุกว่าสองร้อย ถึงสามร้อยปี ได้มีการบูรณปฏิสังขรณ์มาหลายครั้ง มีบันทึกเหตุการณ์สำคัญไว้ 2 ครั้ง จากหลักศิลาจารึก ครั้งแรกเมื่อปี พ.ศ 2468 และอีกครั้ง ได้บูรณะปฏิสังขรณ์ในปี พ.ศ 2527 แล้วเสร็จในปีพ.ศ. 2531 ได้ใช้ช่างชาวเวียดนามในการบูรณ ซึ่งแต่ละครั้งมีลักษณะที่แตกต่างกันออกไปตามสกุลช่าง หรือแตกต่างกันไปตามคตินิยมในแต่ละยุคสมัย
ซุ้มประตูโขงวัดธาตุ เป็นสถาปัตยกรรมศิลปะแบบช่างชาว ที่มีคุณค่าแห่งหนึ่ง ทั้งรูปแบบสถาปัตยกรรม และประติมากรรมตกแต่งที่มีความโดดเด่นเป็นเอกลักษณ์ สร้างขึ้นเมื่อ พ.ศ. 2513
1.พระประธานประจำองค์เจดีย์ พระปางสมาธิทรงเครื่อง
พระพุทธรูปคู่บ้านคู่เมือง เป็นพระพุทธรูป ปูนปั้นปางสมาธิทรงเครื่อง ศิลปะสกุลช่างชาว กรุงศรีสัตนาคนหุต ล้านช้าง เวียงจันทน์ สร้างเมื่อ พ.ศ 2221
ขนาดหน้าตัก ซม. สูง ซม.
2.พระประธานประจำพระอุโบสถ ปรางมารวิชัย
เป็นพระพุทธรูป ปูนปั้นปรางมารวิชัย ศิลปะสกุลช่างชาวลาว สร้างเมื่อ พ.ศ 2474
ขนาดหน้าตัก 80 ซม. สูง 150 ซม.
3.พระพุทธรูปหินแกะสลัก พระปรางมารวิชัย เป็นพระพุทธรูป หินทรายแกะสลัก ขนาดหน้าตัก 54 ซม. สูง 100 ซม.
4.พระพุทธรูป ปางประทานพร
พระพุทธรูป ปางประทานพร ( ยืน) ขนาดหน้าตัก 17 ซม. สูง 26 ซม.วัดธาตุ บ้านแห่
พอล สโกลส์
พอล สโคลส์ () เกิดเมื่อวันที่ 16 พฤศจิกายน ค.ศ. 1974 ที่ซัลฟอร์ด เป็นนักฟุตบอลชาวอังกฤษ สโมสรฟุตบอลแมนเชสเตอร์ยูไนเต็ด ตำแหน่ง กองกลาง ได้ประกาศแขวนสตั๊ดหลังจบฤดูกาล 2010-2011 และจะทำหน้าที่เป็นโค้ชเต็มตัวให้กับสโมสรต่อไป แต่ถูกเรียกกลับมาช่วยสโมสรฟุตบอลแมนเชสเตอร์ยูไนเต็ด ลงเตะอีกครั้ง เมื่อ 8 มกราคม 2012 ในฤดูกาล 2012-2013 ปัจจุบันได้แขวนสคั๊ดอีกครั้งแล้ว
พอล สโคลส์ เป็นบุตรชายของนายสจ็วต และนางมารีน่า สโคลส์ เกิดเมื่อวันที่16 พฤศจิกายน ค.ศ. 1974ที่โรงพยาบาลโฮป ซึ่งเป็นโรงพยาบาลขนาดใหญ่ ในเขตซัลฟอร์ด,มหานครแมนเชสเตอร์ ก่อนที่ต่อมาครอบครัวของเขาจะย้ายมาอยู่ที่ย่านแลงก์ลี่ย์ซึ่งอยู่เขตรอชเดล ขณะที่เขาอายุเพียง1ขวบครึ่ง สโคลส์เริ่มเข้ารับการศึกษาชั้นประถมที่โรงเรียนโรมันคาทอลิก เซนต์แมรี่ โดยชื่นชอบและมีความสามารถในการเล่นคริกเกต และต่อมาได้เข้ารับการศึกษาในชั้นมัธยมที่โรงเรียนโรมันคาทอลิก คาร์ดินาล แลงก์ลี่ย์ โดยในช่วงนี้เอง ที่เขาได้เริ่มต้นฝึกฝนการเล่นฟุตบอลที่สโมสรแมนเชสเตอร์ ยูไนเต็ดเป็นครั้งแรก ในขณะอายุ14ปี โดยมีผลงานฟุตบอลในระดับนักเรียนคือเป็นหนึ่งในตัวแทนของโรงเรียนไปแข่งขันฟุตบอลนักเรียนแห่งสหราชอาณาจักร ก่อนจะจบการศึกษาจากโรงเรียนนี้ในปี 1991
พอล สโคลส์ เป็นหนึ่งในสมาชิกชุดเยาวชนของแมนเชสเตอร์ ยูไนเต็ดพร้อมกับฟิลลิปส์ เนวิลล์ ที่สร้างผลงานเข้าถึงรอบชิงชนะเลิศเอฟเอ ยูธคัพ ฤดูกาล 1992-1993 ซึ่งเป็นเกมส์เอฟเอ คัพในระดับเยาวชนของอังกฤษ โดยแพ้ให้กับทีมเยาวชนของลีดส์ ยูไนเต็ด 4-1 ในรอบชิงชนะเลิศ ต่อมาสโคลส์ได้เซ็นสัญญาเป็นนักฟุตบอลอาชีพกับสโมสรในวันที่23 กรกฎาคม 1993 โดยสวมเสื้อเบอร์24 แต่ไม่ได้ลงเล่นให้กับทีมชุดใหญ่เลย
การลงสนามให้กับสโมสรแมนเชสเตอร์ ยูไนเต็ดของพอล สโคลส์เป็นนัดแรกนั้น เกิดขึ้นในฤดูกาล 1994-1995 ในเกมส์ลีก คัพกับสโมสรพอร์ท เวล เมื่อวันที่ 21 พฤศจิกายน 1994 ซึ่งเขาประเดิมการลงสนามครั้งแรกด้วยการเหมายิงคนเดียว2ประตู พร้อมช่วยให้สโมสรชนะไปด้วยสกอร์ 2-1 ส่วนการลงสนามในพรีเมียร์ลีกเป็นครั้งแรกเกิดขึ้นในวันที่24 พฤศจิกายน 1994 ซึ่งเป็นเกมส์ออกไปเยือนสนามพอร์ทแมน โร้ด ของ"ม้าขาว"อิปสวิช ทาวน์ ซึ่งแม้สโมสรจะแพ้ไปด้วยสกอร์3-2 แต่สโคลส์ก็สร้างสิ่งที่น่าจดจำด้วยการยิงลูกสุดสวยในการลงเล่นพรีเมียร์ลีกเป็นครั้งแรกในชีวิตได้ ฤดูกาลดังกล่าวสโคลส์ได้ลงสนามในพรีเมียร์ลีกทั้งสิ้น17นัด ยิงประตูได้5 ประตู
ในฤดูกาล1995-1996 หลังการย้ายไปร่วมทีมแมนเชสเตอร์ ยูไนเต็ดของอเล็กซ์ เฟอร์กูสันทำให้สโคลส์ได้รับโอกาสลงสนามมากขึ้น และได้เล่นร่วมกับกองหน้าชั้นยอดอย่างเอริก คันโตน่าและแอนดี้ โคล ฤดูกาลนั้นสโคลส์ยิงได้14ประตูโดยเป็นการยิงในลีก10ประตู และคว้าแชมป์ลีกสมัยแรกของตัวเองมาครองได้สำเร็จ
ฤดูกาล1996-1997 สโคลส์เปลี่ยนมาสวมเสื้อหมายเลข18 แทนหมายเลข24 และคว้าแชมป์ลีกมาครองได้อีกสมัยหนึ่ง
ฤดูกาล1997-1998 รอย คีน มิดฟิลด์ของทีมได้รับบาดเจ็บหัวเข่าอย่างรุนแรง ทำให้สโคลส์ต้องถอยตัวเองลงมาเล่นเป็นกองกลาง และฤดูกาลนั้นทีมไม่ได้แชมป์รายการหลักใดๆเลย
สมรสกับนางแคลร์ สโคลส์ โดยทั้งคู่มีลูกด้วยกัน3คน
แดร์เรน เฟลตเชอร์
แดร์เรน บาร์ เฟลตเชอร์ () เกิดเมื่อวันที่ 1 กุมภาพันธ์ ค.ศ. 1984 เป็นนักฟุตบอลชาวสกอตแลนด์ ปัจจุบันเล่นให้กับสโตกซิตี และทีมชาติสกอตแลนด์ ในตำแหน่งกองกลาง
รอส เทิร์นบูล
รอส เทิร์นบูล () เกิดเมื่อวันที่ 4 มกราคม ค.ศ. 1985 เป็นนักฟุตบอลชาวอังกฤษ ปัจจุบันเล่นกับสโมสรเชลซี ตำแหน่งผู้รักษาประตู
รอสส์ เทิร์นบูลล์เซ็นสัญญา 4 ปีกับเชลซีหลังจากย้ายมาจากมิดเดิ้ลซ์โบรเมื่อกลางปี 2010
เทิร์นบูลล์ที่หมดสัญญากับโบโร่ในขณะนั้นเลือกที่จะลงใต้มาอยู่กับเชลซีแทนที่จะอยู่กับทีมที่ต้องตกชั้นต่อไป
เขาเป็นผู้รักษาประตูในทีมชาติอังกฤษชุดเยาวชน เทิร์นบูลล์เกิดที่บิชอปโอ้คแลนด์และใต่เต้าขึ้นมาจนได้ลงเล่นเกมแรกกับโบโร่เมื่อเดือนพฤษภาคมปี 2006 ในเกมที่เสมอ 1-1 กับโบลตัน
ก่อนหน้านั้นเทิร์นบูลล์ถูกยืมตัวไปเล่นกับดาร์ลิงตัน, บาร์นส์ลีย์, แบรดฟอร์ด,และครูวหลังจากที่ทำผลงานได้ดีในนัดชิงเอฟเอยูธคัพที่โบโร่แพ้แมนเชสเตอร์ยูไนเต็ดในฤดูกาล 2002/03
เทิร์นบูลล์เล่นให้กับคาร์ดิฟในสัญญายิมตัวเพียงไม่นานเนื่องจากอาการบาดเจ็บเมื่อปลายปี 2007 ที่เขาลงเล่นแทนมาร์ค ชวาร์เซอร์ในชัยชนะ 2-1 เหนืออาร์เซนอล เมื่อจบฤดูกาลนั้น ชวาร์เซอร์ประกาศว่าจะย้ายทีม ทำให้เทิร์นบูลล์และแบรด โจนส์ต้องแย่งมือหนึ่งในฤดูกาลถัดไป
เป็นโจนส์ที่ได้รับความไว้วางใจจากแกเรธ เสาท์เกธ แต่เขาได้รับบาดเจ็บระหว่างการวอร์มอัพก่อนเกมพรีเมียร์ลีกนัดที่ 2 ของฤดูกาล ทำให้เทิร์นบูลล์ได้ลงสนามจนถึงช่วงปีใหม่
เทิร์นบูลล์ลงเล่นให้โบโร่เกมสุดท้ายในการพบกับเชลซีที่แสตมฟอร์ดบริดจ์เมื่อปลายเดือนมกราคมซึ่งโดนซาโลมอน กาลูทำคนเดียว 2 ประตู เขายังลงเล่นในเกมที่เราบุกไปชนะ 5-0 ที่ริเวอร์ไซด์เมื่อเดือนตุลาคมด้วย
รวมแล้วเทิร์นบูลล์ลงเล่นให้มิดเดิ้ลซ์โบรไป 29 นัดและอีก 67 นัดกับหลายสโมสรที่เขาถูกยืมตัวไปเล่น
เทิร์นบูลเป็นผู้รักษาประตูที่มีความทะเยอทะยาน เขามองว่าการย้ายมาเชลซีเป็นโอกาสดีที่จะได้แข่งกับเช็คในการเป็นมือหนึ่ง
เกมแรกของเขาคือเกมกับอินเตอร์ที่ลอสแอนเจลิสที่เราชนะไป 2-0 ในช่วงอุ่นเครื่องก่อนเปิดฤดูกาล เทิร์นบูลล์ลงเล่นในเกมทางการครั้งแรกเมื่อเดือนตุลาคมที่เขาลงสนามแทนฮิลาริโอที่ได้รับบาดเจ็บระหว่างเกมกับโบลตันในคาร์ลิ่งคัพ
เทิร์นบูลล์ลงเป็นตัวจริงเกมแรกในแชมเปี้ยนส์ลีกกับอาโปเอล เขาป้องกันลูกยิงจากระยะประชิดได้ในช่วง 5 นาทีแรกก่อนที่จะเสีย 2 ประตูในเกมที่เราเสมอ 2-2
ฮิลาริโอได้รับบาดเจ็บก่อนเกมแชมเปี้ยนส์ลีกนัดที่สองกับอินเตอร์ ทำให้เทิร์นบูลล์ได้ลงเล่นในเกมที่สำคัญที่สุดในการเล่นอาชีพ
เราเสียประตูช่วงท้ายทำให้การป้องกันลูกยิงจากเอโต้ของเทิร์นบูลล์ไม่มีความหมายมากนักอย่างที่ควรจะเป็น
5 วันหลังจากนั้น เทิร์นบูลล์ป้องกันลูกโหม่งระยะ 6 หลาของเอล ฮัดจิ ดิยุฟไม่ได้ ทำให้เราเสมอ 1-1 กับแบล็กเบิร์นและเป็นเกมสุดท้ายในฤดูกาลของเทิร์นบูลล์ก่อนที่เช็คจะกลับมา
วัดศรีมหาโพธิ์ จังหวัดสุโขทัย
วัดศรีมหาโพธิ์ เป็นวัดราษฎร์ สังกัดคณะสงฆ์มหานิกาย เถรวาท ตั้งอยู่เลขที่ 130 บ้านหลุ่ม หมู่ที่ 1 ตำบลบ้านหลุม อำเภอ เมือง จังหวัดสุโขทัย 
วัดศรีมหาโพธิ์ เป็นวัดที่มีพระพุทธรูปปางมารวิชัยสมัยสุโขทัย ทำจากเนื้อทองสัมฤทธิ์จำนวน 3 องค์ อายุประมาณ 700 กว่าปี แต่เดิมประดิษฐานอยู่ที่วัดใน (ปัจจุบันเป็นที่ตั้งของโรงเรียนศรีมหาโพธิ์) ต่อมาชาวบ้านได้อัญเชิญมาประดิษฐานยังวัดศรีมหาโพธิ์แล้วต่อมาได้เปลี่ยนนามวัดใหม่ว่า วัดศรีมหาโพธิ์ จนถึงปัจจุบัน
วัดศรีมหาโพธิ์ สร้างขึ้นนับแต่ พ.ศ. 1920 เดิมเรียกว่า "วัดใต้" ต่อมาเมื่อพระมหาแนบมาดำรงตำแหน่งเจ้าอาวาส ได้ทำการบูรณะพัฒนาวัด จนเป็นหลักฐานมั่นคงแล้ว จึงได้เปลี่ยนชื่อวัดใหม่ว่า "วัดศรีมหาโพธิ์" วัดนี้ได้รับพระราชทานวิสุงคามสีมาวันที่ 10 ตุลาคม พ.ศ. 2523 เขตวิสุคามสีมากว้าง 15 เมตร ยาว 30 เมตรได้ผูกพัทธสีมาเดือนมีนาคม พ.ศ. 2525หลวงพ่อเลื่อน อดีตเจ้าอาวาส.jpg
พระครูแนม.jpg
เทศบาลตำบลดู่ใต้
เทศบาลตำบลดู่ใต้ เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตอำเภอเมืองน่าน จังหวัดน่าน มีพื้นที่ครอบคลุมตำบลดู่ใต้ทั้งตำบล
ตำบลดู่ใต้ กำเนิดมาจาก บ้านดู่ อยู่ทางตอนใต้ของอำเภอเมืองน่าน เริ่มจัดตั้งเป็นตำบลครั้งแรกในปลายรัชกาลที่ 5 โดยมีกำนันคนแรก คือ นายแสนขันฤทธิ์ ดู่จันทร์ศักดิ์ ต่อมาในปี พ.ศ. 2447 ได้เปลี่ยนชื่อบ้านดู่ เป็น บ้านดู่ใต้ และในระหว่างสงครามโลกครั้งที่ 2 ราวปี พ.ศ. 2486 ได้ถูกยุบเข้ากับตำบลกองควายเพื่อความสะดวกในการปกครอง ภายหลังสงครามโลกครั้งที่ 2 ยุติลง ตำบลดู่ใต้แยกออกจากตำบลกองควายอีกครั้ง
ต่อมาในปี พ.ศ. 2537 ได้จัดตั้งการปกครองตำบลเป็น สภาตำบลดู่ใต้ และยกฐานะเป็น องค์การบริหารส่วนตำบลดู่ใต้ เมื่อ พ.ศ. 2539 จนกระทั่งเมื่อวันที่ 8 ตุลาคม พ.ศ. 2553 ได้มีประกาศกระทรวงมหาดไทยให้ยกฐานะขึ้นเป็น เทศบาลตำบลดู่ใต้ จนถึงปัจจุบันเทศบาลตำบลดู่ใต้มีพื้นที่ 25 ตารางกิโลเมตร หรือ 15,625 ไร่ ประกอบด้วย 1 ตำบล คือ ตำบลดู่ใต้ จำนวน 15 หมู่บ้าน ดังนี้
จำนวนประชาชนในเขตเทศบาลตำบลดู่ใต้ ณ เดือนธันวาคม พ.ศ. 2553 มีจำนวน 8,456 คน แยกเป็นชาย 4,106 คน หญิง 4,350 คน ความหนาแน่นของประชากร 338 คนต่อตารางกิโลเมตร จำนวนบ้าน 3,356 หลังคาเรือน
การคมนาคมทางบกมีถนนสายสำคัญ คือ ทางหลวงแผ่นดินหมายเลข 101, ทางหลวงแผ่นดินหมายเลข 1025 และถนนภายในหมู่บ้านต่างๆ
สถานศึกษาในเขตเทศบาลตำบลดู่ใต้ มีดังนี้
มีสถานีอนามัยจำนวน 2 แห่ง คือ สถานีอนามัยบ้านดู่ใต้ และสถานีอนามัยบ้านดอนมูล
ในเขตเทศบาลตำบลดู่ใต้มีสถานประกอบการในด้านต่างๆ ดังนี้
คิโนไอต์
คิโนไอต์เป็นแร่ในกลุ่มทองแดงซิลิเกต
สามรถพบได้ในประเทศญี่ปุ่น และสหรัฐอเมริกา
เจียเน็ตต์ บีเดอร์มันน์
เจียเน็ตต์ บีเดอร์มันน์ () เกิดเมื่อวันที่ 13 มิถุนายน ค.ศ. 1980 เป็นนักร้อง-นักแต่งเพลงชาวเยอรมัน คอนเนอร์ออกผลงานครั้งในปี ค.ศ. 2000 กับซิงเกิล "Go Back" และโด่งดังไปทั่วยุโรปกับซิงเกิล "Material Boy" ในปี ค.ศ. 2002 คอนเนอร์นับเป็นศิลปินเยอรมันที่ประสบความสำเร็จมากที่สุกคนหนึ่ง ด้วยยอดจำหน่ายอัลบั้มทั่วโลกกว่า 15 ล้านชุด
วิโรจน์ ตั้งวาณิชย์
วิโรจน์ ตั้งวาณิชย์ หรือที่นิยมเรียกกันว่า อาจารย์วิโรจน์ เป็นคนไทยเชื้อสายจีนแซ่ตั้ง จบการมัธยมศึกษาจากโรงเรียนวัดราชาธิวาสจบการศึกษามหาวิทยาลัยจากคณะศิลปศาสตร์ มหาวิทยาลัยธรรมศาสตร์ (เอกประวัติศาสตร์) ระหว่างที่ศึกษาอยู่นั้นเคยเข้าร่วมการเคลื่อนไหวกับขบวนการนักศึกษาในเหตุการณ์ 14 ตุลา และ 6 ตุลา โดยเฉพาะอย่างยิ่งในเหตุการณ์ 6 ตุลา เมื่อปี พ.ศ. 2519 เป็นนักศึกษา 1 ใน 2 คนที่แสดงละครล้อการเมืองที่ต่อมาถูกกล่าวหาว่าหมิ่นพระบรมเดชานุภาพ (อีก 1 คนนั้นคือ อภินันท์ บัวหภักดี) ซึ่งเป็นหนึ่งในสาเหตุที่ทำให้เกิดเหตุการณ์สังหารหมู่ต่อมา
หลังจากเหตุการณ์นี้ได้ถูกจองจำในเรือนจำถึง 2 ปี จนกระทั่งในปี พ.ศ. 2521 จึงได้รับพระราชทานอภัยโทษออกมาสู่อิสรภาพ จากนั้นจึงเดินทางไปภาคใต้ หาเลี้ยงชีพด้วยการร้องเพลงในสถานบันเทิงต่าง ๆ ก่อนที่ในปี พ.ศ. 2526 จะเดินทางไปศึกษาปริญญาโทด้านภาษาจีนต่อที่มหาวิทยาลัยปักกิ่ง กรุงปักกิ่ง ประเทศจีน โดยใช้เวลาศึกษาอยู่นาน 5 ปี
หลังจากนั้นแล้ว ได้เป็นวิทยากรและอาจารย์พิเศษบรรยายเกี่ยวกับเรื่องราวในแง่มุมต่าง ๆ เกี่ยวกับจีนหรือภูมิปัญญาจีน ตามสถานศึกษาต่าง ๆ จนมาถึงปัจจุบัน
เป็นที่รู้จักอย่างกว้างขวางครั้งแรกจากการเป็นพิธีกรภาคสนามจากรายการ "ตามไปดู" ทางช่อง 9
ชีวิตส่วนตัว เป็นบุคคลสาธารณะอีกหนึ่งคนในสังคมไทยที่ยอมรับว่าตัวเองเป็นกะเทย
นอกจากนี้แล้ว ยังเป็นนักแสดงในบทประกอบจากภาพยนตร์และละครเรื่องต่าง ๆ อาทิ หงส์เหนือมังกร พ.ศ. 2543, "สุริโยไท" พ.ศ. 2544,มังกรเดียวดาย (ภาคต่อหงส์เหนือมังกร) พ.ศ. 2547, "หมวยอินเตอร์" พ.ศ. 2551, " มงกุฎดอกส้ม" พ.ศ. 2554, "หงส์เหนือมังกร" พ.ศ. 2560 และในการถ่ายทอดพิธีเปิดและพิธีปิดโอลิมปิก 2008 ที่ทางโทรทัศน์รวมการเฉพาะกิจแห่งประเทศไทย (ทีวีพูล) เป็นผู้ถ่ายทอดสัญญาณในประเทศไทย ก็รับหน้าที่ผู้บรรยายร่วมด้วย
ในเหตุการณ์วิกฤตการณ์การเมืองในประเทศไทย พ.ศ. 2548-พ.ศ. 2551 ในการชุมนุมของพันธมิตรประชาชนเพื่อประชาธิปไตย ในปี พ.ศ. 2549 และ พ.ศ. 2551 เป็นผู้กำกับการแสดง ""งิ้วธรรมศาสตร์"" ที่เป็นการแสดงงิ้วล้อการเมืองระหว่างการชุมนุม ซึ่งเป็นที่ฮือฮาและกล่าวขานถึงอีกด้วย
เคยเป็นผู้สมัครรับเลือกตั้งสมาชิกวุฒิสภา ในพื้นที่กรุงเทพมหานคร ในการเลือกตั้งเมื่อวันที่ 19 เมษายน พ.ศ. 2549 แต่ไม่ได้รับการเลือกตั้ง เพราะได้รับการเลือกมาป็นลำดับที่ 27 ได้คะแนน 11,438 คะแนน
ในการเลือกตั้ง พ.ศ. 2554 ได้ลงสมัคร ส.ส.ในระบบบัญชีรายชื่อสังกัดพรรคชาติไทยพัฒนา ลำดับที่ 9 แต่ไม่ได้รับการเลือกตั้ง
เป็นผู้ร่วมก่อตั้งและเป็นนายกสมาคมฟ้าสีรุ้งแห่งประเทศไทย ซึ่งเป็นองค์กรที่จดทะเบียนถูกต้องตามกฎหมายไทยแห่งแรกที่ทำงานเรื่องความหลากหลายทางเพศ
อัลลีโลพาธี
อัลลีโลพาธี () เป็นปรากฏการณ์ที่พืชชนิดหนึ่งปล่อยสารพิษออกไปทำอันตรายกับพืชข้างเคียง ซึ่งอาจถึงตายได้ พืชที่สร้างสารพิษมาเรียกว่าพืชผู้ปลดปล่อยสารพิษ (Donor plant) ผลกระทบของอัลลีโลพาธีมี 2 ระดับคือ
8 ขุนพลแห่งโอโรจิ
8 ขุนพลแห่งโอโรจิ หรือ ฮัคเคตสึชู (; ) เรียกอีกชื่อว่าตระกูลโอโรจิ คือนักสู้ 8 คนจากเกมเดอะคิงออฟไฟท์เตอร์ส ที่มีความเกี่ยวพันกับโอโรจิ แต่ละคนมีพลังอำนาจในการควบคุมพลังธรรมชาติแตกต่างกันออกไป ในกลุ่มนี้จะมีนักสู้อยู่ 4 คนที่มีพลังฝีมือสูงส่งที่สุด ได้รับการแต่งตั้งให้เป็น "4 ราชันย์เทวะแห่งโอโรจิ" ในกลุ่ม 8 ขุนพล ประกอบไปด้วย:
4 ราชันย์เทวะแห่งโอโรจิ (; ) คือ เหล่ายอดนักสู้ที่มีพลังฝีมือสูงที่สุดในกลุ่ม "8 ขุนพลแห่งโอโรจิ" ประกอบไปด้วย เกนิตส์, คริส, เชอร์มี่ และยาชิโร่ นานาคาเสะ
โฟโตเพอริโอดิซึม
โฟโตเพอริโอดิซึม ()หรือการตอบสนองต่อช่วงแสง เป็นปฏิกิริยาทางสรีรวิทยาของสิ่งมีชีวิตในการตอบสนองต่อความยาวของกลางวันหรือกลางคืน เกิดขึ้นทั้งในพืชและสัตว์ 
พืชมีดอกส่วนใหญ่จะมีโปรตีนรับแสง (photoreceptor protein) เช่นไฟโตโครม เพื่อตอบสนองต่อการเปลี่ยนแปลงฤดูกาลเกี่ยวกับความยาวของกลางคืน หรือช่วงที่มีแสงเพื่อสร้างสัญญาณสำหรับการออกดอก พืชที่ตอบสนองต่อช่วงแสงอย่างแน่นอนจะต้องการกลางคืนที่ยาวหรือสั้นก่อนออกดอก ในขณะที่พืชที่ตอบสนองต่อช่วงแสงไม่ชัดเจนจะออกดอกในช่วงที่มีแสงเหมาะสม โดยการออกดอกจะขึ้นกับระยะเวลาของกลางคืน พืชที่ตอบสนองต่อช่วงแสงจะแบ่งเป็นพืชวันยาวกับพืชวันสั้น ขึ้นกับกลไกที่ถูกควบคุมด้วยจำนวนชั่วโมงตอนกลงคืนไม่ใช่ความยาวของช่วงกลางวัน โดยแสงทำให้ไฟโตโครมอยู่ในรูปที่ทำงานได้ กลายเป็นนาฬิกาชีวภาพสำหรับวัดเวลากลางวันหรือกลางคืน นอกจากการออกดอก การตอบสนองต่อช่วงแสงยังขึ้นกับการเจริญของยอดหรือรากในแต่ละฤดู หรือการร่วงของใบ
ความยาวของช่วงกลางวันที่มีผลต่อการออกดอกของพืชเรียกว่าช่วงวันวิกฤติ (Critical day length) ส่วนใหญ่พืชที่ตอบสนองต่อช่วงวันมักเป็นพืชในเขตอบอุ่นแบ่งพืชตามการตอบสนองต่อช่วงวันออกเป็นสามกลุ่มคือ 
สัตว์หลายชนิดมีการเปลี่ยนแปลงพฤติกรรมไปตามฤดูกาล นอกจากการเปลี่ยนแปลงอุณหภูมิแล้ว ช่วงแสงยังกระตุ้นการเปลี่ยนสีขน การอพยพ การจำศีล พฤติกรรมทางเพศ
วัดทาหนองยางไคล
วัดทาหนอยางไคล ตั้งอยู่บ้านหนองยางไคล หมู่ที่ 4 ตำบลทาทุ่งหลวง อำเภอแม่ทา จังหวัดลำพูน สังกัดมหานิกาย มีเนื้อที่ 7 ไร่ 1 งาน 39 วา เป็นโฉนดเลขที่ 123 เขตทิศตะวันออกของหมู่บ้าน อาณาเขตทิศเหนือติดถนนสาธารณะหมู่บ้าน ทิศใต้จดถนนสาธารณะหมู่บ้าน ทิศตะวันออกจดถนนสาธารณะหมู่บ้านและเหมืองสาธารณะ
เหตุที่ได้ชื่อว่า หนองยางไคล มีเรื่องเล่าว่า ในอดีตประมาณ 1000 กว่าปี สมัยร่วมเจ้าแม่จามเทวี มีพระธุดงค์รูปหนึ่งได้มาหยุดพักรักษาโรคไข้หวัด(ภาษาพื้นเมืองว่าพักยั้งไข้) ใกล้ๆบริเวณหนองน้ำ แห่งนี้ นับแต่นั้นมาหนองน้ำแห่งจึงเรียกขานกันว่าหนองยั้งไข้ ,หนองยังไคร ,หนองยางไคล ตามลำดับ บางท่านก็เล่าว่ามิใช้พระธุดงค์ แต่เป็นเจ้าแม่จามเทวี ที่เป็นเจ้าเมืองสมัยนั้นจะเดินทางไป เขลางนคร มาหยุดพระประชวรที่นี้ นี้ก็เป็นอีกเรื่องหนึ่งที่น่าพิจารณา แต่ด้วยเหตุใดก็ตามหนองยางไคล ก็ยังได้ชื่อว่าเป็นที่พักรักษาไข้หวัด หรือยั้งไข้ อยู่ดี
การบริหารการปกครอง มีเจ้าอาวาสเท่าที่ทราบนามคือ
แอรอน แรมซีย์
แอรอน แรมซีย์ () มีชื่อเต็มว่า แอรอน เจมส์ แรมซีย์ (Aaron James Ramsey) เกิดเมื่อวันที่ 26 ธันวาคม ค.ศ. 1990 เป็นนักฟุตบอลชาวเวลส์ เล่นตำแหน่งกองกลาง ปัจจุบันเล่นให้กับอาร์เซนอล และทีมชาติเวลส์
แรมซีย์เล่นกับคาร์ดิฟฟ์ซิตีตั้งแต่เรียนอยู่ที่โรงเรียน โดยอยู่ในทีมฟุตบอลเยาวชน 8 ปีก่อนที่จะลงแข่งในทีมรุ่นใหญ่ 16 ครั้ง แรมซีย์ย้ายมาอยู่กับอาร์เซนอลในปี ค.ศ. 2008 หลังจากนั้นก็ต้องหยุดชะงักไปเมื่อขาหักจากในนัดที่แข่งกับสโตกซิตี โดยไรอัน ชอว์ครอส ได้ทำแรมซีย์ขาหักในฤดูกาลปี ค.ศ. 2010 หลังจากแรมซีย์พักฟื้นและได้เล่นในทีมสำรองของอาร์เซนอล จากนั้นแรมซีย์ได้ถูกยืมตัวไปยังนอตทิงแฮมฟอเรสต์ จนถึงต้นเดือนกรกฎาคม ค.ศ. 2011 และถูกยืมตัวไปเล่นให้กับสโมสรแรก คือ คาร์ดิฟฟ์ซิตี จนถึงเดือนกุมภาพันธ์ ค.ศ. 2011 ก่อนที่จะย้ายกลับมาอาร์เซนอลอีกครั้ง
ในฤดูกาล 2013-14 แรมซีย์กลับมาเล่นได้อย่างโดดเด่นอีกครั้ง ยิงต่อเนื่องถึง 13 ประตู ใน 19 นัดหลังสุด และในนัดที่เจอคาร์ดิฟฟ์ แรมซีย์ยิงอีก 2 ประตู แต่ให้เกียรติทีมเก่าโดยไม่แสดงอาการดีใจหลังจากการทำประตู โดยในฤดูกาลนี้ถือว่าแรมซีย์เป็นผู้เล่นที่โดดเด่นที่สุดของอาร์เซนอลก็ว่าได้
จากนั้นในช่วงเปิดกล่องของขวัญ แรมซีย์ได้รับบาดเจ็บอย่างรุนแรง ต้องหยุดพักยาวนานกว่า 3 เดือน ซึ่งส่งผลกระทบต่อทีมเป็นอย่างมาก จนกลับมาสู่ทีมในฐานะตัวสำรองได้อีกครั้งในนัดที่อาร์เซนอลไปเยือนเอฟเวอร์ตัน และเป็นฝ่ายแพ้ไป 0-3 และได้ลงเป็นตัวจริงในเอฟเอคัพรอบรองชนะเลิศ ที่อาร์เซนอลเป็นฝ่ายเอาชนะจุดโทษ วีแกน ซึ่งเป็นแชมป์เก่าไป 2-4 โดยในเกม 120 นาทีทั้งคู่เสมอกัน 1-1 โดยแรมซีย์ถูกเปลี่ยนตัวออกในช่วงเวลาพิเศษนาทีที่ 113 และเป็นคิม คัลสตอร์ม ที่ถูกเปลี่ยนตัวมาแทนที่
ในนัดชิงชนะเลิศเอฟเอคัพ กับ ฮัลล์ซิตี แรมซีย์เป็นผู้ยิงประตูให้กับอาร์เซนอลในนาทีที่ 109 ซึ่งเป็นช่วงเวลาพิเศษ หลังจากที่ทั้งคู่เสมอกัน 2-2 ทำให้อาร์เซนอลเป็นฝ่ายชนะไป 3-2 และยังถูกยกให้เป็นแมนออฟเดอะแมตช์ ทำให้อาร์เซนอลได้แชมป์เอฟเอคัพไปเป็นสมัยที่ 11 นับว่ามากที่สุดเทียบเท่าแมนเชสเตอร์ยูไนเต็ด และถือว่าแชมป์รายการแรกของสโมสรด้วยในรอบ 9 ปี
ในระดับทีมชาติ ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส ซึ่งเป็นครั้งแรกที่เวลส์ผ่านเข้ามาเล่นในรอบสุดท้าย และนับเป็นครั้งแรกในรอบเกือบ 60 ปีผ่านเข้ามาเล่นในรายการฟุตบอลระดับโลกรอบสุดท้ายเช่นนี้ เวลส์แม้จะเป็นเพียงทีมที่ถูกมองว่าเป็นรองหลาย ๆ ทีม แต่กลับสร้างผลงานได้อย่างดีเยี่ยม จนกระทั่งผ่านเข้ามาถึงรอบรองชนะเลิศ โดยเฉพาะการเล่นของแรมซีย์ที่ได้รับคำชมว่าเล่นได้อย่างดีเยี่ยม ทั้งจ่ายและยิงประตูเอง แม้ว่าในรอบรองชนะเลิศแรมซีย์จะไม่สามารถลงเล่นได้ก็ตามเพราะติดโทษห้ามลงแข่งขันจากการได้ใบเหลืองจากรอบ 8 ทีมสุดท้ายก่อนหน้านั้น
เซบัสเตียง สกีลาซี
เซบัสเตียง สกีลาซี () เกิดวันที่ 11 สิงหาคม ค.ศ. 1980 เป็นนักฟุตบอลชาวฝรั่งเศส ปัจจุบันเล่นกับบัสตียา ในตำแหน่งกองหลัง
วาสคิวลาร์แคมเบียม
วาสคิวลาร์แคมเบียม () เป็นแคมเบียมที่อยู่ในเนื้อเยื่อลำเลียง สร้างไซเลมและโฟลเอมระยะที่สองในการเติบโตในแต่ละปีของพืช เป็นเนื้อเยื่อเจริญทางด้านข้าง แคมเบียมชนิดนี้ในลำต้นเกิดได้ 2 แบบคือ ฟาสซิคิวลาร์ แคมเบียม (Fascicular cambium) เกิดจากโปรแคมเบียม และอินเตอร์ฟาสซิคิวลาร์ แคมเบียม (Interfascicular cambium) เกิดจากพาเรนไคมาที่อยู่ระหว่างเนื้อเยื่อลำเลียงชุดแรก แคมเบียมทั้งสองชนิดนี้จะเรียงต่อกันจนเป็นวงรอบลำต้น
ยาน มูคา
ยาน มูคา () เกิดวันที่ 5 ธันวาคม ค.ศ. 1982 นักฟุตบอลชาวสโลวาเกีย เล่นตำแหน่งผู้รักษาประตู ปัจจุบันเล่นในประเทศอังกฤษกับสโมสรฟุตบอลเอฟเวอร์ตัน
ฮิโระกิ โทชิ
ฮิโรกิ โทจิ () เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 26 พฤษภาคม ค.ศ. 1966
Hiroki Touchi, Anime News Network, เรียกข้อมูลเมื่อ 20 ตุลาคม 2553
พอล คอนเชสกี
พอล คอนเชสกี (, เกิดวันที่ 15 พฤษภาคม ค.ศ. 1981) เป็นนักฟุตบอลชาวอังกฤษ ตำแหน่งกองหลัง เคยเล่นในระดับพรีเมียร์ลีกกับชาร์ลตัน แอธเลติก, ฟูแลม และลิเวอร์พูล
ยอร์ดี เบราเวอร์
ยอร์ดี เบราเวอร์ () เกิดเมื่อวันที่ 26 กุมภาพันธ์ ค.ศ. 1988 เป็นนักฟุตบอลชาวดัตช์ ปัจจุบันเล่นอยูในประเทศเนเธอร์แลนด์ กับสโมสรฟุตบอลฮาเบเอส กราเยินเฮาต์ (HBS Craeyenhout) เล่นตำแหน่งกองหน้า
นิโกลา ซาริช
นิโกลา ซาริช () เกิดเมื่อวันที่ 6 มกราคม ค.ศ. 1991 นักฟุตบอลชาวเดนมาร์ก ปัจจุบันเล่นอยู่ในประเทศอังกฤษกับสโมสรลิเวอร์พูล เล่นตำแหน่งกองหน้า
เวย์น บริดจ์
เวย์น ไมเคิล บริดจ์ () เกิดเมื่อวันที่ 5 สิงหาคม ค.ศ. 1980 เป็นอดีตนักฟุตบอลชาวอังกฤษ โด่งดังในตำแหน่งแบ็คซ้าย สมัยที่เล่นให้กับสโมสรเซาท์แฮมป์ตันในพรีเมียร์ลีก โดยติดทีมชาติอังกฤษและได้ลงเล่นในฟุตบอลโลก 2002 รวมทั้งพาสโมสรเข้าถึงรอบชิงชนะเลิศเอฟเอคัพ ในปี 2003 ก่อนจะได้ตำแหน่งรองแชมป์
หลังสร้างชื่อเสียงกับเซาท์แฮมป์ตัน เวย์น บริดจ์ย้ายไปเล่นให้กับทีมอื่นๆในพรีเมียร์ลีกอย่างเชลซี, แมนเชสเตอร์ ซิตี, เวสต์แฮม ยูไนเต็ดและซันเดอร์แลนด์ โดยคว้าแชมป์พรีเมียร์ลีกได้ 1 สมัยร่วมกับเชลซี
ช่วงปลายชีวิตค้าแข้งเวย์น บริดจ์ ย้ายไปเล่นในระดับฟุตบอลลีกแชมเปียนชิปกับสโมสรไบรท์ตัน แอนด์ โฮฟ อัลเบียน และแขวนสตั๊ดกับสโมสรเรดิง
แอดัม จอห์นสัน
อดัม จอห์นสัน () เกิดเมื่อวันที่ 14 กรกฎาคม 1987 นักฟุตบอลชาวอังกฤษ ปัจจุบันเล่นกับซันเดอร์แลนด์ เล่นตำแหน่งปีกขวา ปีกซ้าย (ถนัดเท้าซ้าย)
สจวร์ต เทย์เลอร์
สจวร์ต เทย์เลอร์ (; เกิดเมื่อวันที่ 28 พฤศจิกายน ค.ศ. 1980; ชื่อเต็ม: สจวร์ต เจมส์ เทย์เลอร์ (Stuart James Taylor)) นักฟุตบอลชาวอังกฤษ ปัจจุบันเล่นตำแหน่งผู้รักษาประตู ให้กับเซาแทมป์ตัน
เทย์เลอร์มีชื่อเสียงขึ้นมาจากการเป็นผู้รักษาประตูตัวสำรองของอาร์เซนอล สโมสรระดับใหญ่ของพรีเมียร์ลีก และได้ย้ายไปอยู่กับหลายสโมสรในหลายลีก ทั้งแอสตันวิลลา, เรดิง, เยโอวิลทาวน์ และลีดส์ยูไนเต็ด จนกระทั่งในต้นฤดูกาล 2016–17 จึงได้ย้ายมาเล่นในระดับพรีเมียร์ลีกอีกครั้งกับเซาแทมป์ตัน ด้วยสัญญาหนึ่งปี
ปาทริก วีเยรา
ปาทริก วีเยรา (; เกิดวันที่ 23 มิถุนายน ค.ศ. 1976) เป็นอดีตนักฟุตบอลและผู้จัดการทีมชาวฝรั่งเศส ปัจจุบันเป็นผู้จัดการทีมโอเฌเซ นิส ในลีกเอิง
พัก จี-ซ็อง
พัก จี-ซ็อง (; ) เกิดเมื่อวันที่ 25 กุมภาพันธ์ ค.ศ. 1981 นักฟุตบอลชาวเกาหลีใต้ โด่งดังขึ้นมาในฐานะผู้เล่นของแมนเชสเตอร์ ยูไนเต็ด และเป็นกัปตันทีมชาติเกาหลีใต้ ปัจจุบันได้ประกาศแขวนสตั๊ดแล้ว ปาร์คจีซุง เป็นนักเตะเกาหลีใต้คนแรกที่ได้เป็นกัปตันทีมในพรีเมียลีคอังกฤษ
เป็นผู้เล่นที่ประสบความสำเร็จคนแรกของเอเซีย และ เป็นผู้เล่นคนแรกของเอเซียที่ลงเล่นรายการยูฟ่าแชมป์เปี้ยนลึกนัดชิง